Қозоғистонда қандай ҳолларда банкноталар муомаладан чиқарилади? ALMATY. Kazinform - Дўконда номинал қиймати 1000 тенге бўлган «Култегин» эсдалик купюраси рад этилган тақдирда, Миллий банкнинг ҳудудий филиалига мурожаат қилиш керак. Бу ҳақда банкнинг нақд пул айланмаси департаменти раҳбари Динара Даутова маълум қилди, деб хабар беради Kazinform мухбири.\nҚозоғистон Туркий академияси АҚШдаги Каспий Сиёсат Маркази билан яқиндан ҳамкорлик қилмоқчи NUR-SULTAN. Kazinform - АҚШдаги Каспий Сиёсат Маркази(Caspian Policy Center) делегацияси Қозоғистон Туркий академиясига ташриф буюрди, хабар беради Kazinform академия матбуот хизматига асосланиб.\nГреция тиббиёт ходимларидан мажбурий эмланишни талаб қилмоқчи BRUSSELS. Kazinform - Греция Ҳукумати эмлаш кампаниясини фаоллаштириш чораларини кўрмоқда, деб хабар беради Kazinform мухбири.\nРоссиядаги меҳмонхонада газ портлади KRASNODAR. TASS - Kazinform- Геленджикдаги меҳмонхонада газ портлади (Краснодар ўлкаси, РФ), деб хабар беради Kazinform TASSга асосланиб.\nМосквада Марказий осиёлик мигрантлар оммавий муштлашдилар MOSKVA. Kazinform - Москвада «Кузьминки» метро станцияси ёнида марказий осиёлик мигрантлар ўртасида оммавий муштлашув юз берди, деб хабар беради Kazinform Interfax.ru га таяниб.\nҚирғизистонда тошқиндан 6 киши ҳалок бўлди ва иккита бола қидирилмоқда AQSI. KABAR. Kazinform – 12 июл куни соат 18:00 да Aқси туманида кучли ёмғир ёғиши сабабли Жани-Жол қишлоғидаги яйловга олиб борадиган иккита уйнинг ҳовлиси ва ички йўлни сув босди, деб хабар беради Kazinform Kabar агентлигига таяниб.\nЎзбекистонда соғлиқни сақлаш ва ижтимоий хизматлар соҳасида корхона ва ташкилотлар кўпаймоқда TASHKENT. Kazinform – Ўзбекистонда соғлиқни сақлаш ва ижтимоий хизматлар соҳасида ташкил этилаётган корхона ва ташкилотлар кўпаймоқда, деб хабар беради Kazinform Ўзбекистон Давлат статистка қўмитаси Telegram-каналига асосланиб.\nҚозоғистонда доллар яна арзонлади ALMATY. Kazinform - Қозоғистон фонд биржасидаги (КАSЕ) савдолар натижаларига кўра тенгега нисбатан доллар яна қадрсизланди, деб хабар беради Kazinform мухбири.\nҚозоғистон ва Беларусь қурилиш нархларини давлат даражасида таққослашади NUR-SULTAN. Kazinform – Қозоғистон ва Беларусь қурилиш иншоотлари нархларини таққослаш бўйича давлатлараро стандартни ишлаб чиқишни режалаштирмоқда. Бундан ташқари, доимий равишда кузатиб бориладиган ва таққосланадиган 100 та қурилиш материаллари аниқланади, деб хабар беради Kazinform.\nЎзбекистон фуқаролари Туркияга ишга жалб қилинади TASHKENT. Kazinform – Бугун Ўзбекистон Ташқи меҳнат миграцияси агентлигида Туркиянинг «Vatan Danışmanlık» консалтинг компанияси раҳбарияти билан учрашув ўтказилди, - деб хабар беради Kazinform UzA га таяниб.\nҚозоғистонда бир кунда 6 бемор пневмониядан вафот этди NUR-SULTAN. Kazinform – 13 июл куни коронавирус белгилари бўлган пневмония ҳақида маълумот эълон қилинди.\nИроқдаги коронавирус касалхонасида содир бўлган даҳшатли ёнғин камида 50 кишини ҳаётдан олиб кетди BAGDAD. Kazinform - Ироқ жанубидаги Носирия шаҳридаги касалхонада содир бўлган ёнғин камида 50 кишининг ҳаётига зомин бўлди ва 70 кишига жароҳат етказди, деб хабар беради Kazinform Ироқнинг INA ахборот агентлигига таяниб.\nҚозоғистонда 4 миллион 486 минг киши коронавирусга қарши эмланди NUR-SULTAN. Kazinform – Қозоғистон Соғлиқни сақлаш вазирлиги коронавирусга қарши эмланганлар тўғрисида сўнгги маълумотларни тақдим этди, деб хабар беради Kazinform.\nЯпонияда 2030 йили қуёш энергияси атом энергиясидан арзонроқ бўлади TOKYO. KYODO-Kazinform - Фукусимада ядро авариясидан кейинги хавфсизлик чораларини молиялаштиришнинг кескин кўпайиши туфайли қуёш энергияси 2030 йилда Япония учун энг арзон энергия манбаига айланади, деб хабар беради Kazinform Kyodo ахборот агентлигига таяниб.\nҚозоғистонда коронавирсдан соғайганлар сони 415 мингдан ошди NUR-SULTAN. Kazinform - Сўнгги бир кун ичида Қозоғистонда 1770 киши коронавирус тузалиб чиқди, деб хабар беради Kazinform.\nБоливияда автобус жарликдан қулаб, 18 кишини ҳаётдан олиб кетди BUENOS-AIRES. Kazinform - Боливия марказида автобус жарликдан қулаб тушди ва камида 18 кишини ҳалок бўлди, деб хабар берди Kazinform Unitel телеканалига асосланиб.\nЎтган куни Қозоғистонда қанча киши коронавирусга чалинди? NUR-SULTAN. Kazinform - Қозоғистонда ўтган куни ПЗР-тест ёрдамида 3693 кишига коронавирус ташхиси қўйилди, хабар беради Kazinform.\nАфғонистондаги Россия дипломатлари Ўзбекистонга эвакуация қилинди TASHKENT. Kazinform - Россиянинг Афғонистондаги бош консуллиги ходимлари Ўзбекистонга эвакуация қилинди, деб хабар беради Kazinformнинг Ўзбекистондаги мухбири.


Муҳаммад Солиҳ профессионал боксчидан калтак еганми? « Ўзбекистон Халқ Ҳаракати\nМуҳаммад Солиҳ профессионал боксчидан калтак еганми?\nЁзувчилар уюшмасининг эски раиси Комил Яшиннинг Дўрмон Ижод боғидаги дала-ҳовлиси шоир Муҳаммад Юсуфга ижарага берилади. Муҳаммаджон уюшмада Ёшлар бўйича янги раис Абдулла Ориповнинг ўринбосари эди. Ҳозирги ёшлар эшитадиган тўйбоп-оммабоп қўшиқчиларнинг асосий репертуари Муҳаммад Юсуф шеърларидан ташкил топган бўлса-да, ўзини “қўшиқчи шоир” деб аташса фиғони фалакка чиқиб кетарди: “Мен Акмал Пўлат даражасида тубан шоирми… Ёнғин Мирзо бирорта эсда қоладиган шеър ёзганми… Нормурод акани қўшиқчи-шоир деса бўлади!” деб ўзини оқлай бошларди. Муҳаммад ўзини қанчалик оқласин-оқламасин, қўшиқчи-шоир сифатида мухлислари шуурига ёш авлод қўшиқчилари репертуари орқали кириб боради.\nИжод боғи меҳмонхонасининг учинчи қаватидаги 52-хонада муқим яшаб турардим. Бир куни хонамда машинка чиқиллатиб ўтирсам, Муҳаммаджон оқ кўйлак, қора костюм-шим кийиб, бўйинбоғ тақиб олган ҳолда хонамга кириб келди.\n–Шаҳарга кетяпман, “Барака Топкур” ёшлар билан учрашув қилар экан. Бормасам бўлмайди, шекилли. Абдулла ака ишга кетишидан олдин дачамга шофёри билан келиб, астойдил тайинлади… Икки блок XAN, яна нима опкелай?\n–Машинкамга уч-тўртта “13” лента керак.\n–ЦУМда трамвай бекати томондан кирилса, ўнг қўлда канцтовар бўлими бор…\n–Бўпти, тушундим. Икки пачка қоғоз ҳам опкеламан, – деб билагидаги соатга қараб қўяди. Костюми чўнтагидан бир шода калит чиқариб диванга отиб юборади. – Дачаники… Холодильникда егулик бор, ишингиз тугаши билан дачага бориб енгилроқ тамадди қилиб, дам олинг. Мен димламабоп бозорлик қилиб келаман. Ўзим қўлбола димлама қиламан. Ҳеч кимни чақирмаймиз. Ё вилоятлардан келган бирорта таниш-билишдан борми?\n–Йўқ, Матназар акани Чирчиқдан музикант жўраси келиб опкетди.\n–Майли, ўзимиз ўтирамиз. Безовта бўлманг, ишингиз якунлаб қолдими?\n“Тико” машинаси бор эди. Насиягами, қарзгами олган эди, чамаси.\nДоим ижодий ишлар билан машғул бўладиган Шукур ака (Холмирзаев), устоз Саид Аҳмад, Тўлапберган оға, ҳатто Муҳаммад Юсуф ҳам ёзув-чизув билан банд бўлган одамни ҳуда-беҳуда безовта қилишмасди. Димлама пишириб ўтириш масаласини бир ҳафта олдин келишиб қўйган эдик: тусмол қилишимча, “Барака Топкур” Хайриддин-пайриддинлар ёзиб берган нутқ матнини алмойи-жалмойи ўқиб бериб, обдон бошни қотирган мажлисдан сўнг Муҳаммаджон битта-яримта эзмакаш таниш-билиш тузоғига илиниб қолмасдан қочишни режалаштириб қўйган бўлса керак. Ўзаро маҳрам гапларимиз бор эди.\nЯшин бободан қолган дала-ҳовли саҳнида учта одамнинг ҳам қучоғи етмайдиган икки туп улкан тол бор эди. Тол остига пастак иккита сўри қўйилган. Сўриларда тўрттадан одам бемалол ёнбошлаб мароқли гурунг босиши мумкин.\nЁзаётган нарсам учун нонуштагача тўрт-беш соат, тушгача яна тўрт-беш соат қатъий ажратишим шарт эди. Тушдан сўнг сайр этиб келиб, эртаси куни қиладиган ишимнинг аниқ режасини қоралаб қўярдим; токи саҳарда машинка қопқоғини очган заҳотим нимани ёзмоқчи бўлсам, жонли манзаралар, жонли одамлар кўз олдимда яққол намоён этиб туриши лозим. Вақтимни қизғаниб ошхонага тушликка ҳам тушмадим, дала-ҳовлига бориб тамадди ҳам қилмадим: агар Муҳаммаджон бозор-ўчар қилиб эртароқ қайтса, ҳечқиси йўқ, сўриларга якандоз ташлаган бўлса, бирпас ёнбошлаб ётса, осмон узилиб тушмайди.\nҲайтовур, Муҳаммаджон кечки салқин билан шаҳардан қайтади. Бу пайтда сўрида мизғиб қолган эканман, рўпарамга келиб тўхтаган “Тико” шарпасини ҳам сезмадим. Қачонки ташқаридаги водапроводдан шариллаб оқаётган сув товуши Шоҳимардонда Кўксой ёқасидаги қиморбозлар чойхонасида чўталчининг югуриб-елиб юрганини зимдан кузатиб ўтирган ҳолатимда бирдан сергак тортаман. Беихтиёр чап томонимга ағдариламан.\n–Тол сояси тоза бўлади, бирпас мизғисангиз ҳам уйқуга тўйиб уйғонасиз, – деди Муҳаммаджон сўри четига ўтириб пиёз, картошка, шолғомларни арчиб тозалаётган пайтида.\n–Эртароқ келардим, лекин “13” лента ЦУМда йўқ экан, ГУМга бориб топдим, бирйўла Чорсу бозорида харажат қилдим.\n–Учрашув қалай бўлди?\nМуҳаммаджон пиқ этиб кулиб юборди.\n–Қизиқ бўлди; Барака Топкур анави Хайриддин ҳожи, Муртазоқуллар қуроқ болишдек ямоқ солиб – бир-бирига мос тушмайдиган иқтибослар тиқиштириб ёзиб берган чучмал нутқни тутилиб-туртиниб ўқияптию мен ўзимни босолмасдан қиқир-қиқир куляпман, ён-веримдаги СНБ агентлари хўмрайиб еб қўйгудек бўлиб менга ҳадеб қараяпти; кошкийди мен уларнинг башарасидан қўрқадиган аҳмақ бўлсам! Қарасам, бор товушда қаҳқаҳа отиб юборсам, Барака Топкур каловланиб нутқини ҳам охирига етказалмай қолиши мумкин, мажлис ҳам бузилиб кетади… Шу учун Барака Топкур товушини эшитмаслик учун кафтим билан ўнг қулоғимни маҳкам ёпиб, кўзимни ҳам бир нуқтага ниқтаб хаёл суриб ўтиравердим. Хайрият, қулоғимга Барака Топкур товуши кирмай қўйди. Кўзим ҳам илиниб қолган экан; бир пайт икки ёнимда ўтирган агент болалар елкамга қайта-қайта нуқияпти. Нима бўлди? – деб сўрадим талмовсираб.\n–Юртбоши боядан бери сизга савол беряпти, лекин эшитмаяпсиз-ку!\n–Туринг ўрнингиздан, шоир ака!\n–Хўп, деб ўрнимдан турдим.\n–Хўш, ёшларнинг севимли шоири Муҳаммад Юсуф, қани айтинг-чи, шу айтилган муаммоларни ҳал этиш учун яна нималар қилсак бўлади? – деб савол берди Барака Топкур.\n–Барака Топкур ёшлар сиз чизган чизиқдан адашмай тўғри йўлдан юрса, келажаги буюк давлат албатта қурилади, Ислом Абдуғаниевич!\n–Сиз шунга ишонасизми? – деб сўради.\n–Сиз нима десангиз шу, – деб юбордим нохос. Залда ўтирган икки минг йигит-қизлар бирданига гулдурос солиб кулиб юборса бўладими!\n–Нега кулади? – дедим ўмганимни кўтариб.\n–Барака Топкур айнан ёшларни лоқайдликда айблаб, боядан бери куйиб-пишиб танқид қилаётган экан. Мен эшитганим йўқ-да!\n–Кейин нима бўлди?\n–Ўтиринг, ёшларнинг севимли шоири Муҳаммад Юсуф, деб ўзи ҳам кулиб юборди. Бир нарсага ҳайронман, Набижон, президент аппаратига каламушдек ўрнашиб олган ходимлар ёзиб берган докладни қийналиб ўқиб бергандан кўра, ўзи эркин гапириб қўя қолса бўлмасмикан?\n–Э-ээ… – деб қўл силтадим. – Гапириш учун ҳам журъат керак-ку!\n–Барака Топкур нимадан қўрқади?\n–Хато гапириб қўйишдан қўрқади.\n–Аниқроғи, рост гапириб қўйишдан қўрқади.\n–Бу гапингиз тўғри, – деб Муҳаммаджон масаллиқларни идишларга солиб ўрнидан туради.\n–Раҳмат. Ўзим димлама қилиб бераман. Сиз орқа ўриндиқда турган нарсаларни хонангизга ташлаб келинг, йўл-йўлакай Шавкат аканинг дачасидан хабар олиб қайтарсиз.\n“Тико”нинг орқа ўриндиғида турган сигарет, қоғоз, лента ва ҳар хил консервалар тўлдирилган халтачаларни кўтариб меҳмонхонага кетдим.\nМеҳмонхонанинг иккинчи қаватига кўтарилиб №21 хона эшигини тақиллатмасдан кирдим-да, Шукур аканинг ёзув столида бир жуфт “13” лента, бир пачка (500 дона) қоғоз, тўртта мол гўшти консерваси қолдирдим. Қоғоз ўрами устига “Қачон дуэлга чиқамиз, Дантес?.. Ҳафта охирида Яшин бобо харобасида секундантим Н. Б. билан тушда кутаман – Ҳабаш Пушкин (имзо)” деб ёзиб, имзо чекиб қўйдим.\nИжодкорлар меҳмонхонасида Шукур ака ҳам, мен ҳам хонамизни қулфламас эдик. Ичкаридан машинка чиқиллаши эшитилса, асло бир-биримизни безовта қилмасдик, фақат ошхонада кўришардик. Одатда, Шукур ака бўш пайти кун бўйи қоронғи тушгунча боғчасида куймаланиб юрарди; кечки овқатга етиб келишга улгурмаса, ошпаз Равшанбек устоз улушини қоровулга қолдириб кетарди.\nШукур ака хонасида иккита милтиқ деворга хоч (кресть) шаклида ўрнаштириб қўйилган бўлиб, биттаси расмона ов милтиғи, иккинчиси эса қушларни қўрқитиб, пистон отадиган (Тирларда болалар ўйнаб ўйинчоқ ютиб оладиган) “Мантикрес” эди.\nМуҳаммаджонга ҳам КГБда ишлайдиган андижонлик зобит ошнаси (шоир унга “Дукчи Эшон” деб мурожаат қиларди ҳазиллашиб; унинг аниқ исмини жиян Комилжон ё Муроджон укамиз билса керак) чумчуқ-майна отадиган “Мантикрес” совға қилган; эркатой кенжаси Мадина дачага келиб қолса, уни эргаштириб боғ оралаб чумчуқ овлаб юрарди ва Шукур аканинг хонасида ов милтиқлари борлигини билиб, ундан мерганлик сирлари бўйича сабоқ беришини бир неча марта илтимос қилганди. Ёзув столи устида турган “ашёвий далиллар”га кўзи тушган Шукур ака ўзини ким д у э л г а чорлаётганини дарҳол англайди, албатта.\nМуҳаммаджон димламани додлатиб юборибди! Масаллиқ дид билан танланган: қўчқор умуртқасию думғазаси қозон остига босишдан олдин бир соат тузлаб қўйилади, сўнг совуқ сувда яхшилаб ювиб олинади. Артиб тозалаб қўйилган шолғом, сабзи, булғор қалампири, аччиқ кўк қалампир, кашнич, саримсоқ, қирмизи Юсупов помидори, карам, қизил картошка, жамбил, ошрайҳон, кабачка, оқ пиёз қават-қават қозонга босилади. Қозон остида олов гуркиратиб юборилмайди, милтиллатиб ёқиб қўйилади.\nОшхонада турган стол ташқарига олиб чиқилди. Дастурхон ёздик. Ўртадаги тахтакач устига қозон чиқарилди. Тарелка, сопол коса, бир чойнак кўк чой, пиёла, қошиқ, санчқи, қоғоз дасмол; ювилган помидор, кўк қалампир, бодринг муҳайё қилинди.\nҚозон қопқоғи очилган заҳоти димлама ҳиди гуп этиб димоққа урилди.\n–Олинг-олинг дейиш йўқ, – деб Муҳаммаджон қопқоқни сўри четига элтиб қўйди-да, капкирда қозонни кавлаб, чуқур тарелкамизни тўлдириб димлама сузиб берди. – Кимга керак бўлса, ўзи солиб олаверади. Билмиллоҳ…\nДеярли чорак аср муқаддам Муҳаммаджон ихлос билан пишириб дастурхонга қўйган димлама эсимга тушса, ҳамон иштаҳани қўзғатиб юборади. Худо раҳмат қилсин, Аллоҳим қудрати билан Муҳаммаджон фирдавс боғларида юрса ҳам дорилфанода ўзи пиширган лазиз таомни эслаб қолса, ҳойнаҳой: “Ношукурчиликка йўймагайсан, Парвардигорим, икки дунёни ҳам мукаммал этиб яратиб қўйган бўлсанг, ожиз бандаларинг у дунёни соғиниб бу дунёдан, бу дунёдан ҳайратланиб юрганда у дунёни гоҳида қўмсаб қолса, на қилсин ахир!” деб наъра тортиб юборса, илло, Эгам Ўзи кечиргай.\nДастурхон йиғиштириб олинди. Стол ошхона дарчасига тақаб қўйилди. Ичкаридан телевизор кўтариб чиқилиб, тўгарак тагликдаги икки шохли хонаки антенна телевизор устига ўрнатилди. Яшин бобо меросхўри ҳадя этган чўкиб қолган иккита эски креслони ёнма-ён қўйиб телевизор томоша қилдик; парламент сайловида Шаҳрихондан номзоди қўйилган Муҳаммаджон кузатувчилар ҳисоб-китоби бўйича иккинчи турда етмиш тўрт фоиз овоз олиб депутатликка сайлангани аниқ бўлгач, тонг чоғида каратэчилар тренери Мақсудали аканинг “Жигули”сида Марҳаматга бориб Юсуф отадан суюнчи олганимизни эслаб кулишдик.\n–Отам биздан кўра кўпни кўрган тажрибали одам эди-да! “Қўлингга депутатлик гувоҳномаси тегмагунча шошмагин, Муҳаммаджон!” деса, икковимиз ҳам ишонмаганмиз. Уч кундан кейин Мақсудали ака шом чоғи ҳовлимизга келиб, сандалда ўтирган хонамизга бўшашиб киргандаёқ: “Шошган қиз эрга ёлчимайди!” деб аския қилганим эсингиздами? – деб кулади Муҳаммаджон.\n–Эсимда. Аммо ўшанда ҳам тўлиқ ишонмаганман; ўртадаги фарқ жуда катта эди-да!\n–Э-э, аслида, президент сайловида Солиҳ ака ҳам Барака Топкурни 73:27 ҳисобида абжағини чиқариб қўйган экан, рост!\n–Дукчи Эшон айтганми? – дедим.\n–Иккинчи турга қолганингиздан кейин Мақсудали аканинг пахта заводидаги спорт залида ёш каратэчилар мусобақасини томоша қилиб ўтирган чоғимиз сизни директор ҳузурига чақириб қолишади. Ҳайрон бўлиб боргансиз, ҳайрон бўлиб қайтгансиз…\n–Эсимда. Дукчи Эшон телефонда: “Ҳисоб 27: 73 бўлади, дўст, тўполон қилмасдан Тошкентга қайтавер, Сирдарёга бориб балиқ овлаймиз”, деса, ўлай агар, ишонмагандим.\n–Мен ҳазил деб ўйлаганман.\n–Э-э-э! – деб қўл силтаб туриб кетади, телевизорда кино бўлаётган канални спорт дастурига ўзгартириб қўяди. – Ўн дақиқадан сўнг профессионал бокс бошланади… Тарвуз кетадими?\n–Водапровод остида турибди, – деб нимқоронғи гараж томон ўтиб кетади.\nБокс бошлангунча тарвузни тилимлаб баркашга солиб сўрига келтириб қўяди. Чорак қисмини холодилникка қўйиб чиқади.\nҚоронғи тушиб қолади.\nСўрида тарвуз еб ўтирганимизда бокс бошланади. Профессионал боксчиларнинг саралаш учрашуви экан.\n–Ғолиб боксчи чорак финалда андижонлик Артур билан учрашади, – деди Муҳаммаджон. – Олмонияда уни мухлислари “қирол” дер экан.\n–Ўзбекчани тоза гапирар экан.\n–Ҳа. – Бирдан кулиб юборади. Қўлида турган тилим тарвузни баркаш четига қўйиб: – Отамнинг қизиқ одати эсимга тушиб кетди, – деб гапини давом эттирди: – Бултур отам икковимиз ишком остига жой қилиб, шунақа пайтда телевизор кўриб, гаплашиб ўтирган эдик. Онам ҳовлида куймаланиб юрган эди; айланиб келиб бир нарсани сўради, отам жавоб бермасдан қўл силтади, бирпасдан кейин онам айланиб келиб отамнинг ёнига ўтириб яна савол берди, бу гал отам жавоб бериб ўтирмасдан тескари шапалоқ билан онамнинг юзига тарсаки туширди. “Вой ўлай!” деб юборади онам ва индамай туриб уйга кириб кетади. “Тинчликми, ота? Нимага урдинг?” деб сўрадим аста. “Мана энди тинчлик бўлади, – дейди отам пинак бузмай, – битта гапни уч марта сўраганидан кейин жимгина бориб дамини олса бўлмайдими? Йўқ, тўртинчи марта яна ўша гапни қайтариб, албатта бир тарсаки еб қониқарли жавоб олмаса ичи жойига тушмайди-да, улим”, дейди отам тушмагур! – Қаҳқаҳа отиб юборади.\n–Сизлар ота-онани ҳалиям сенсирайсизларми?\n–Бегоналар олдида баъзан сизлаб қоламиз ўзимизни замонавий кўрсатиш учун, лекин ота-онани бизда ҳамма сенсирайди.\n–Етмишинчи йилларгача бизда ҳам кўпчилик ота-онасию ака-опаларини ҳам сенсирарди, аммо мактаб болалар тарбиясини бузиб ташлади; ҳозир камдан-кам ўғил бола ота-онасини сенсирайди.\nБирпас боксни томоша қилиб ўтирдик.\n–Жингалак соч Солиҳ аканинг ёшлигига ўхшар экан, яхши уришяпти. Шу йигит ютади, – деб муштумига туфлаб қўйди. – Наригиси Барака Топкурга ўхшайди, пихини ёрган қари хўроз.\n–Пихини ёрган қари хўроз ҳакамларни қўлга олиб қўйган бўлса, калтак еса ҳам ютиб кетади, – дедим. – У очиқ жангдан қочяпти, кучи етмаслигини билиб турибди.\n–Шундай… – Муҳаммаджон сигарет тутатди. – Ўқувчи пайтимда отам онамни аямасдан кўз остини кўкартириб қўяверарди. Жуда ғашим келарди. Ўзимча мен хотин олсам, ҳар куни оқшомда Фузулий девонини аслиятда ифодали ўқиб бериб кўнглини овлайман, деб ният қилардим.\n7-раундда Барака Топкур ияги тагидан кучли зарбани ўтказиб юборади, довдираб бориб арқонга елкаси билан урилади; Солиҳ Ака (Жингалак соч) қизишиб кетиб арқон ёнига боради, қўлларини азот кўтариб шошилинч ғалаба нашидасини сураётганда, э-э воҳ, ҳийла ишлатиб ўзини сўлжайиб қолгандек кўрсатиб турган Барака Топкур ҳакам ҳисобни очмаганидан фойдаланиб жонланадию бирдан мушук мисоли сапчиб рақиб ияги остидан бор кучи билан зарба бериб, икки қадам орқага чекинади; чалқанча йиқилаётган Жингалак Сочни ҳакамга кўрсатиб тиржайиб туради.\n–Точно Барака Топкур экан бу мараз! – деб шоир яна сигарет тутатади. – Солиҳ ака эса мана шу Жингалак Соч каби гўлгина рақиби калла қўйишга ҳозирлик кўраётганини хаёлига келтирмасдан қучоқ очиб истиқболига бораверарди…\nОғзидан тутун пуркаб бориб телевизорни ўчиради.\n– Юринг, бирпас айланиб келамиз.\nПастак омонат панжара тўсиқни суриб йўлкага чиқдик. Чап томонга юрдик; ёзувчиларнинг шафтолизор боғчалари оралаб сайр этмоқчи бўлдик. Муюлишда жадал келаётган Мирпўлат Мирзога ногаҳон рўпара келиб қолдик. Сўрашдик.\n–Йўл бўлсин? – деди у. – Бемаҳалда нима қилиб юрибсизлар?\n–Тўкилган уч-тўртта шафтоли териб келмоқчимиз, – деди Муҳаммаджон.\n–Қоронғида ойдек кўринар экансиз, – дедим кулиб.– Ўзингизга йўл бўлсин? Штабга шошилинч донос етказиб берасизми ёки Раисдан хуфя топшириқ олиб қайтасизми?\nМирпўлат ака кулиб юборади.\n–Ҳам унисини, ҳам бунисини дўндириб келаман шу кетишда! – деб хандон уради. – Юринглар, Абдулла акадан девон янгиликларини эшитиб қайтамиз.\n–Раҳмат, салом айтинг, – деди Муҳаммаджон.\n–Энг сўнги янгиликни ҳали Абдулла ака ҳам билмайди, – дедим жўрттага.\n–Ростданми? Қанақа янгилик экан? – деб яқинроқ келади Мирпўлат ака.\n–Муҳаммад Солиҳ Олмонияда профессионал бокс билан шуғулланишни бошлабди; ҳозиргина биринчи расмий учрашувини ўтказди – юнонистонлик Исламус Каримус деган олтин камар даъвогарини еттинчи раундда нокаут қилиб ташлади, барака топсин! – дедим кўтаринки руҳда.\n–Э-э, табриклайман! – деб қўлини чўзади Мирпўлат ака. Қўл сиқишамиз. – Мен тезроқ бориб Абдулла акадан суюнчи олай бўлмасам! – деб эски иссиқхона томон йўл олади. – Бўпти, йигитлар, соғ бўлинглар!\nБиз шафтолизор томон кетдик. Жамол Камол ҳовлиси ёнидан ўтаётганимизда:\n– Солиҳ ака номини бекор тилга олдингиз-да! – деди Муҳаммаджон норози бўлиб.\n–Ҳазиллашдим-ку, нима бўпти!\n–Ҳазиллигини Мирпўлат ака ҳам билади, лекин ҳозироқ бориб Абдулла акага шу гапни қўшиб-чатиб албатта айтади, мана кўрасиз!\n–Барака Топкур ёқтирмайдиган ҳар қандай одам Абдулла аканинг шахсий душмани ҳисобланади, дўстим!\n–Лекин Абдулла ака пашадан фил ясамаса керак-ку, – дедим ишонқирамай.\nЁзувчилар дала-боғчалари оралаб ўтиб, Саид Аҳмад ҳовлиси ёнида хайрлашдик: мен меҳмонхонада қолдим, Муҳаммаджон боғчасига кетди.\nТўрт кундан кейин кўришдик.\n–Мен сизга нима дегандим! – деб ўпкалади Муҳаммаджон. – Эртаси куни Абдулла ака кабинетига чақириб: “Қоравойга нима дедиларинг? – деб ўсмоқчилади. Эсимда йўқ, десам: – Боғ директори Амир Тўра эрталаб Саид Аҳмаддан Новча шоирнинг сайланмаси Олмонияда чоп этилибди деган гап топиб келди-ку!.. Қоравой Новча ҳақида мишмиш тарқатиб юрибди… Бизнинг даврамиздан чиққан ҳар қандай узун-қулоқ гап тўхтовсиз Қудахонага етиб боради, Қудахона эшитса, Девон хабар топади…” деб гинахонлик қилди устоз.\n–Уюшма раисининг бошқа иши йўқми? – дедим энсам қотиб. – Мишмишларни териб борадиган бачкиларни атрофига тўплаб олган экан-да, устамон уста!\n–Давлат идораларининг иши ҳам шу-ку! – деб қулочини ёзади Муҳаммаджон. – Сиз бирор жойда муқим ишламайсиз-да, шу боис ҳозирги аҳволни билмайсиз.\n–Нима қиламан ишлаб?\n–Тўғри қиласиз ишламай, одамлар майдалашиб кетган.\n–Биламан, – дедим. – Эркин Аъзам учрашиб қолган заҳоти, “Маънавият” директорида қанча пул бор деб ўйлайсиз?” деган саволни ўртага ташлайди.\n–Ростданми? – деб сўради ишонқирамай Муҳаммаджон.\n–Қанча пули бор экан?\n–Менга нима! – дедим. – Ўша нашриётнинг ўзи бир пулга қиммат бўлса, директори гўр бўлармиди!\n–Тўғри айтасиз. Эркин Аъзамнинг ўзи ҳам бачкана одам.\n–Лекин Суннат Аҳмад икки юз минг доллар сармоя тўплаб олганини аниқ билади.\n–Йўғ-э, доим ҳаётдан нолиб юрадиган ўша дамариқда икки юз минг доллар пул бор эканми?\nЕлкамни қисиб ҳайрон бўлиб Муҳаммаджонга қарадим:\n–Бачкана одамлар муҳитида ўшалар даражасида ўйлайдиган бўлиб қолар экансиз-да, жўра! – дедим.\nКечки пайт Арғин қишлоғи марказига бориб жайдари табака тановул қилиб қайтдик.\nБир куни чошгоҳ маҳали пиёдалаб темир йўлга яқинлашиб қолган эдим; ёнимдан ғизилаб ўтиб кетган қора машина нарироқда тўхтаб, орқасига тисарилиб келди. Энгашиб олд эшикни очган ҳайдовчи:\n–Шаҳаргами? – деб сўради. Жавобимни ҳам кутмай: – Ўтиринг, – деди.\nШофёр кўзимга иссиқ кўринди. Салом бериб ўриндиққа ўтираётганимда орқа ўриндиқда ўнг бурчакка тиқилиб бужмайиб ўтирган Абдулла акага кўзим тушди. Саломлашдик, сўрашдик. Оғзида нос бор, шекилли. Яхши гапира олмади.\nКатта йўлга чиқиб, Дўрмонга яқинроқ бекатдан бир оз ўтиб машина тўхтади. Шофёр машинадан тушиб ўнг томондаги кўчага жадал кириб кетди. Абдулла ака олд ўриндиқлар орасида турган суви бор баклашкани олиб эшикни қия очиб оғзини уч-тўрт марта чайиб туфлади. Охирги марта ғарғара қилди. Баклашкани жойига қўйиб, дастрўмоли билан лаб-лунжини артиб олди. Мен ўтирган ўриндиқнинг орқа тарафига ўмганини қўйиб, ўнг қўли билан эшик тепасидаги тутқичдан ушлаб:\n–Набижон, иним, мен саксонинчи йилда Мадаминбек тўғрисида илҳом билан достон ёзганман. Табиатан мен сентиментал одам эмасман, лекин ўзим ёзган достонни ўқиб ўзимни тутолмасдан хўнг-хўнг йиғлардим. Қирқ кеча йиғладим, ҳеч ўпкамни босолмадим. Охири Яссавий турбасини тавоф этгани кетдим. Бир ҳафтадан кейин қайтиб келсам, достоним йўқ; уйимизни ағдар-тўнтар этиб ташладим – йўқ достон, тополмадим. Қўлёзмам олтмиш саҳифа эди. Бир-икки саҳифа бўлса, китоб-китоб орасига яшириб қўйилган шеърий машқни йўқотиб қўйиб, қаердалиги эсга тушгунча уч-тўрт кун хуноб бўлиб юриш мумкин. Бир кун қидирдим – йўқ, бир ҳафта қидирдим – йўқ… Ўзим ҳам ҳазилакам портламаган эдим-да! Ҳамма-ҳаммаси ҳиқилдоғимга келган эди: қирққа кириб яна ёлғон ғояларнинг маддоҳи бўлиб умримни шамолга совуриб юбораманми? Арзийдиган ғоя учун ҳаётимни тикмайманми? Ўлимга арзийдиган ғоя йўлида қурбон бўлган зотлар ёнига борганимда уларнинг юзига қандай қарайман? Юз қаролик бўлмаслиги учун парвардигори олам, эҳтимол, қиёматда мени шариф зотлар билан дийдорлаштирмас… Оромимни йўқотдим… Ахийри “Нажот қалъаси”ни ёздим. Нима учун шуни ёзганимни битта ўзим биламан, битта Оллоҳ билади, Набижон… Марказқўмга Отанинг ўзи чақирди. Тунда қора “Чайка” Гогол ҳайкали ёнида мени кутиб турган экан. Ота тансоқчисини махсус юборибди. Кетдик. Хизмат йўли орқали Марказқўм боғчасига ўтилди. Ота хонаки кийимда наъматак орасидаги хилват суҳбатгоҳда бошини чангаллаб ўтирган экан. Қадам шарпасини пайқаб қўли билан рўпарасидан жой кўрсатди. Минғирлаб салом бердим, бошини силкитиб қўйди… Орадан қанча фурсат ўтди, билмайман. Ота бошини кўтарди; кўзёшлари юзларида қотиб қолган эди, юзларида ажал муҳрини кўрдим… Қўрқиб кетдим… “Абдуллажон, достонингизни етти марта ўқидим, “Адашган руҳ” жони-жаҳонимни адар-тўнтар этиб юборди… Узоқ йил илгари Эркин ёзган “Руҳлар исёни” жонимни куйдирган эди… “Адашган руҳ” Тур тоғида яна бир қоя бўпти. “Руҳлар исёни” ҳам пурвиқор қоядир. Икки қоя орасида қолдим… Етти жойдан экспертиза хулосаларини келтириб беришди. “Буни ўқиса Чўлпон ҳам йиғларди, Усмон ҳам йиғларди, Элбек ҳам йиғларди… Бошқаларни қўяверинг. Менинг кўзёшим ҳисоб эмас, икки қояга бошимни уриб йиғлаб ўтирибман, холос. Айтинг, Абдуллажон, мен нима қилай?” деди Ота мўлтираб. Кўзларидан дув-дув ёшлар тўкилди. Менинг кўзларимдан ҳам дув-дув ёшлар тўкилди… Мен нима дейишим мумкин эди? Кўзёшларимиз қуригунча юм-юм йиғладик. Охирида: “Достонимни сизга, сизни Оллоҳга топширдим, Ота!” деб хайрлашдим… Орадан уч ой ўтгач, ҳозир Олмонияда Артур Григорян атрофида ўралашиб юрган Новча шоир (Муҳаммад Солиҳ.Н.Б.) уйимга йўқлаб борди. “Абдулла ака, ўзингизни бунчалар пастга урманг, уят бўлади! Мукофот учун ёзган бўлсангиз, айтинг, қанча пул керак сизга?” деб обдон мени калака қилиб кетди. Ўлмас достоним – “Адашган руҳ” Отанинг қўлида гаровда турган бўлса, Отанинг ўзи КГБ қўлида гаровда турган бўлса, Новча шоир қандай каромат кўрсатиши мумкин ахир, иним!”\nЧорак соатдан сўнг ҳайдовчи бир литрлик қорамтил баклашкани кўтариб келади; жойига ўтириб сув идишни Абдулла акага узатади.\n–Ўзи бормикан? – деди раис.\n–Саломат бўлсин. – Қопқоғни очиб ҳидлаб кўради. – Мен фақат шу Қодирия маҳалласида қўлбола нос қиладиган Холмирза носкашдан бир ойга етадиган носимни ғамлаб оламан. Чекасизми?\n–Чекишни умуман ўрганмаслик керак.\n–Ҳайдайверайми? – деди шофёр ички кўзгудан орқасига қараб.\n–Иним, сизни қаерга элтиб қўяйлик? – деб сўради Абдулла ака.\n–Навоий, ўттизга кетяпман.\n–Навоий кўчасига ҳайданг, аравакаш, – деб ҳайдовчи елкасига нуқиб қўйди Абдулла ака. Машина қўзғалди. – Қирол Артурга мураббийлик қилиб Новча қандай каромат кўрсатар экан? – деди мен ўтирган ўриндиқни қучоқлаб. – Ўзи ҳам профессионал бокс мусобақаларида қатнашиб, роса калтак еб ахийри ногирон бўлиб қолгани ростмикан?\nКулгим қистади. Наҳотки, Мирпўлат ака топиб келган лоф аралаш мишмишларга ростакамига ишонган бўлса?\n–Мирпўлат Мирзо, Азим Суюн, Турсун Али билмасмикан? Улардан сўраш керак, – дедим.\n–Э-э, улар балони ҳам билмайди! Ўзлари ўртамиёнадан ҳам паст нусхалар бўлса, кўча-кўйдан топиб келадиган гаплари гўр бўлармиди…\n–Уч оға-ини ботирлар кунда-кунаро сизни йўқлаб боришади, шекилли.\nАбдулла ака ўзини орқага ташлаб қўл силтайди.\n–Иброҳимбек, Анвар пошо ҳақидаги китобингиз нима бўлди?\n–СНБ идораси тақриз ёзиб берган, аммо “Шарқ” нашриёти Девондан Пароканд Мирзо рухсат беришини кутиб, карахт бўлиб қолган.\n–Уюшмада муҳокама қиламиз, қўлёзмани Раҳимжонга элтиб беринг. Келаси ҳафтада Проза кенгашида “Чингиз афандига мактублар” муҳокама қилинади, тамом.\n–Раҳмат, – деб Навоий ўттизда машинадан тушдим.\nҚўлёзмани ўн кундан кейин уюшмага элтиб берсам, беш кундан сўнг котиб Раҳимжон Отаули: “Китобингизни муҳокама қилдириб нима қиласиз? Уюшмадан хат олиб борсангиз, бирорта нашриёт бепул босиб берармикан? Ҳозирги замонда мушук бекорга офтобга чиқмайди-ку, Набижон!” деб дангал гапни айтди. Қўлёзмани индамасдан қайтариб олиб кетдим.\nМуҳожиротда Муҳаммад Солиҳ профессионал бокс мусобақаларида қатнашиб юргани ростмикан?\nСирожиддин Саййиднинг хонасида ижодий тергов.


O‘zLiDeP кузатувчиларининг баҳоси | O'zLiDeP\nO‘zLiDeP кузатувчиларининг баҳоси\nМаълумки, жорий йилнинг 9 июнь куни Қозоғистонда навбатдан ташқари Президент сайловлари бўлиб ўтди. Унда Қосим-Жомарт Токаев мутлоқ кўпчилик овоз билан ғалаба қозонди. Бу Қозоғистон халқининг ўз йўлбошчисига бўлган ишончи, унинг мамлакатни барқарор ривожлантириш ва халқаро нуфузини оширишга қўшаётган ҳиссасига берган юксак баҳоси десак муболаға бўлмайди.\nO‘zLiDeP қардош Қозоғистон бундан кейин ҳам ўз сиёсатини юритишни ҳамда муҳим ижтимоий-иқтисодий ислоҳотларни ҳаётга тадбиқ этишни изчил давом эттиради, деб ҳисоблайди.\nМаълумки, сайловларда халқаро кузатувчиларнинг иштирок этиши муҳим демократик тамойиллардан бири саналади. Зеро кузатувчиларнинг иштироки сайловнинг очиқлигини таъминлайди. Қозоғистон Республикаси Марказий сайлов комиссиясининг таклифига кўра, Ўзбекистон кузатувчиларидан иборат делегация Қозоғистонда бўлди. Делегация таркибида O‘zLiDeP Сиёсий Кенгаши Ижроия қўмитаси раиси ўринбосари Б.Якубов ҳам кузатувчи сифатида иштирок этди.\nO‘zLiDePнинг фикрича, Қозоғистон Республикасида Президент сайловларига тайёргарлик кўриш ва уни ўтказиш ишлари юқори даражада ташкил этилган. Шуни алоҳида таъкидлаш керакки, сайловлар ҳалоллик, очиқлик ва адолат тамойиллари асосида ўтказилди. Бу эса Қозоғистоннинг Биринчи Президенти Нурсултон Назарбоев юритаёган сиёсатнинг барқарорлиги ва изчиллигини яна бир бор тасдиқлади.\nШунингдек, ташриф давомида “Нур Отан” партияси котиби Фарход Куанганов билан учрашув ташкил этилди. Унда ҳамкорликда олиб борилган саъй-ҳаракатлар самарасида сўнгги бир неча йилда Ўзбекистон ва Қозоғистон ўртасидаги яқин, дўстона алоқалар сифат жиҳатдан янги босқичга кўтарилгани, амалий мазмун билан бойигани қайд этилди.\n“Нур Отан” партияси вакиллари партия фаолиятиниг муҳим йўналишлари, хусусан, Қозоғистоннинг дунёдаги энг ривожланган мамлакатлар қаторига киритиш, халқнинг юқори турмуш даражасини таъминлаш, фуқаролар меҳнати учун қулай шарт-шароит яратиш, қонун устуворлигини таъминлаш, ижтимоий адолатни кучайтириш, кичик ва ўрта бизнесни қўллаб-қувватлаш экани баён қилинди.\nУчрашув чоғида O‘zLiDeP ва «Нур Отан» Ўзбекистон ва Қозоғистон тадбиркорлари ўртасида тўғридан-тўғри алоқалар ўрнатиш, озиқ-овқат маҳсулотларини ишлаб чиқариш ва логистика соҳаларидаги етакчи корхоналар ўртасида кооперацияни ривожлантириш жараёнларига ёрдам бериши лозимлиги таъкидланди.\nШунингдек, O‘zLiDeP ва «Нур Отан» ўз мамлакатларининг етакчи сиёсий кучлари сифатида “халқ дипломатияси”нинг хусусан, ҳар икки мамлакат жамоатчилиги ва халқаро ҳамжамиятни амалга оширилаётган демократик ислоҳотлардан кенг хабардор қилиш мақсадида партиялараро ҳамкорлик механизмларидан фойдаланишнинг муҳим каналларидан бири бўла оладилар.\nҚолаверса, икки қардош ўртасида ҳамкорлик, ҳамжиҳатлик ва ўзаро ишончни мустаҳкамлашда сиёсий партияларнинг ролини кучайтириш масалалари бўйича фикр алмашишни ташкиллаштириш ҳам шулар жумласидандир.\n“Нур Отан” вакиллари билан партия қурилиши, мамлакат раҳбарияти томонидан қўйилган вазифаларни амалга оширишдаги унинг иштироки масалалари бўйича ҳам ўзаро фикр алмашилди. Бу ва бошқа масалалар партиялар ўртасидаги ҳамкорлик тўғрисидаги Келишувда ўз аксини топиши мумкинлиги эътироф этилди.\nБир сўз билан айтганда, учрашув конструктив ва самимий руҳда, ҳар икки партия вакилларининг яқин ҳамкорлик муносабатларини йўлга қўйишга мойиллиги кайфиятида бўлиб ўтди.


O‘zLiDeP Хоразм вилоят Кенгаши Хотин-қизлар қўмитаси билан ҳамкорликда Ҳазорасп туман тиббиёт бирлашмасида “Аҳолига сифатли онкологик хизмат кўрсатишни такомиллаштириш истиқболлари” мавзусида давра суҳбати ташкил этди.\nТадбирда кейинги йилларда мамлакатимизда онкология муассасаларини замонавий асбоб-ускуналар билан жиҳозлаш, саратонга ташхис қўйиш ва даволашнинг самарали усулларини жорий этиш бўйича кенг кўламли ишлар амалга оширилаётгани таъкидланди.\n“Туманимизда онкологик хасталиклар келиб чиқишининг олдини олиш ва даволаш бўйича тизимли ишлар олиб бориляпти. Айниқса, мазкур йўналишда халқаро тажрибаларни, даволашнинг илғор усулларини ўрганишга алоҳида эътибор қаратиляпти. Бугунги тадбирдан кўзланган мақсад ҳам хотин-қизларни ўз соғликларига бефарқ бўлмасликка чақириш, уларда тиббий маданиятни янада оширишдан иборат бўлди”, – дейди туман тиббиёт бирлашмаси шифокори Рохатжон Йўлдашова.\nШу куни туман тиббиёт бирлашмасида хотин-қизлар учун тиббий кўрик ташкил этилди. Кўрик давомида 50 нафардан ортиқ хотин-қиз УЗИ, ЭКГ текшируви, окулист, гинеколог, стоматолог, терапевт, ЛОР каби бир қатор текширувлардан ўтишди.\n“Кўрик давомида онкологик хасталикларни эрта аниқлаш, олдини олиш, ушбу касалликларнинг келиб чиқиш сабаблари ҳақида кенгроқ маълумотларга эга бўлдим. Менда ҳам текширув жараёнида мастопатия касаллигининг илк босқичи борлиги кузатилди. Шифокорнинг айтишича, бир ой давомида уларнинг берган кўрсатмаси асосида даволансам, касалликнинг олдини олиш мумкин экан”, – дейди Ақлжон Жуманиязова.\nМаълумот учун, кўрик давомида 6 нафар аёлнинг ички аъзосида яллиғланиш борлиги, 2 юрак етишмовчилиги касаллиги, 4 нафарида мастопатия, 3 нафарида сурункали аднексит, 1 нафарида бачадон бўйни яраланган эктопияси аниқланди.


НАТО ташкилотига аъзо давлатлар Мудофаа вазирлари бугун Брюсселда Афғонистондаги халқаро тинчлик сақловчи кучлар сафини кенгайтириш масаласини муҳокама қилдилар.\nУчрашув иштирокчилари Афғонистонда сентябрда ўтказиладиган парламент сайлови олдидан тинчлик сақловчи кучлар сонини кўпайтириш режасини кўриб чиқди. НАТО режаси бўйича¸ мамлакатдаги мавжуд 8300 аскардан иборат халқаро кучлар сафига яна 3000 аскар қўшилиши кутилмоқда.\nНАТО Бош котиби Яп де Хооп Схеффер Афғонистонда вазият яхшиланмоқда аммо ҳали муаммолар бутунлай бартараф бўлгани йўқ¸ деб фикр билдирди.\n“Афғонистонда тинчлик ва барқарорлик ўрнатиш соҳасида ижобий ўзгаришлар амалга оширилди. Бироқ сўнгги пайтларда содир этилган ҳужумлар хавфсизлик вазиятини яқиндан кузатиб боришимизни тақозо қилмақда”¸ - дейди НАТО Бош котиби.


Хорижда COVID-19’га қарши эмланганлар Ўзбекистонда ҳам эмланадими? - UzNews.uz\n9 апреля, 11:32 238 0\nХорижда COVID-19’га қарши эмланганлар Ўзбекистонда ҳам эмланадими?\nКоронавирусга қарши курашиш штаби аъзоси Севара Убайдуллаева ушбу саволга жавоб берди.\nКоронавирусга қарши курашиш штаби аъзоси Севара Убайдуллаева хорижда COVID-19’га қарши эмланганлар Ўзбекистонга келгач, эмлаш жараёнига жалб қилинишига ойдинлик киритди.\n— Чет элда эмланиб, эмланганлик сертификатини олган фуқаролар Ўзбекистонда эмланиши шарт эмас. Бундай ҳолатларда тиббиёт муассасалари ходимларига мазкур сертификат тақдим этилади ва фуқаро эмланганлар рўйхатига киритилади, - дейди у.\nХорижда вакцина қабул қилган фуқаролар 2 ёки 3 босқичли эмлашдан тўлиқ ўтганидан сўнг эмланганлик сертификатини олади. Баъзи давлатларда сертификат ўрнига маълумотнома берилади. Бу маълумотномада эмлашнинг барча босқичидан тўлиқ ўтган ёки ўтмаганлик тўғрисида ёзувлар киритилган бўлади. Бу ҳужжат тиббиёт ходимлари томонидан ўрганиб чиқилгач, мазкур фуқарони эмлаш бўйича хулоса қилинади.


Туркия россияликларга нисбатан санкция қўлланмаслигини билдирди\n22:47 / 30.11.2015\nТуркия бош вазири Аҳмад Довудўғлунинг маълум қилишича, Анқара россия фуқароларига нисбатан ҳеч қандай чекловларни жорий этмайди. Бу ҳақда 30 ноябрь куни бош вазир Брюсселдаги ЕИ-Туркия саммити доирасида НАТО бош котиби Йенс Столтенберг билан учрашувидан кейин маълум қилган.\n"Биз Россия халқига ёмон таъсир кўрсатадиган ҳар қандай ҳаракатни амалга оширишдан йироқмиз. Россия халқи - бизнинг дўстларимиздир. Анталья кўпчилик россияликлар учун иккинчи уйга айланган. Биз Россиядан сайёҳлар келишда давом этишини кутамиз", деган у.\nУнинг эслатиб ўтишича, Туркия ҳамиша иқтисодий жазо чораларига қаршидир.\n"Россиянинг санкциялар борасидаги ҳаракати ўзига зарар келтириши мумкин. Томонлар иқтисодий алоқаларини сақлаб қолиши керак", дейди вазир.\nУ Россияни икки томон ўртасидаги тушунмовчиликни бартараф этиш учун муҳокамага чақирган.\n"Биз ўзаро алоқаларнинг келажаги хусусида диалог ўтказишга тайёрмиз. Шуни эътиборга олиш керакки, биз ўз чегараларимизни ҳимоя қилдик ва халқ олдидаги бурчимизни бажардик", деган у.\nШу билан биргаликда вазир Туркия президенти Ражаб Тойиб Эрдўғаннинг фикрини такрорлаган ва Туркия Су-24 самолёти уриб туширилишида ўзини айбдор санамаслиги ҳамда бунинг учун Россиядан узр сўрамаслигини таъкидлаган.\n"Агар улар исташса, воқеага алоқадор барча техник маълумотларни тақдим этамиз", дейди Довудўғлу.\nЭслатиб ўтамиз, 28 ноябрь куни Россия президенти Владимир Путин Туркияга нисбатан махсус иқтисодий чоралар қўллаш бўйича фармонни имзолаганди.\n24 ноябрь куни Сурия осмонида уриб туширилган Су-24 бомбардимончи самолёти Суриянинг Латақия вилояти ҳудудига, Туркия чегарасига яқин бўлган ҳамда Россия авиацияси базаси жойлашган ҳудудга қулаганди.\nСамолётни уриб туширган Туркия томони самолёт ўз ҳаво кенгликларини бузиб ўтганликда айблаб уриб туширган.\nМосква томони эса бу айбловни тан олмаган.


Апрель ойида Ўзбекистон энг кўп олтин харид қилган давлат бўлди\nАсосий/Сўнгги янгиликлар/Апрель ойида Ўзбекистон энг кўп олтин харид қилган давлат бўлди\nНашр қилинган сана: 06.06.2022 17:50\nАпрель ойида Ўзбекистон энг кўп олтин сотиб олган давлат бўлди. Бу ҳақда Жаҳон олтин кенгаши (WGC) маълумотларида маълум қилинди.\nАпрел ойида тўртта давлат жами 20,5 тонна олтин харид қилган. Жумладан, Ўзбекистон (+8,7 тонна) ва Қозоғистон (+5,3 тонна) бир ой давомида олтин захираларини оширди. Сўнгги марта Ўзбекистон 2021 йилнинг декабрь ойида 8,4 тонна олтин харид қилганди. 2022 йил давомида мамлакат фақатгина олтин сотувчи давлат бўлиб келаётган эди.\nУшбу ойда Туркия олтин сотиб олишни давом эттирди ва апрель ойида яна 5,6 тонна сотиб олган ҳолда захирасини 436,7 тоннага етказди. Ҳиндистон олтин захирасини 0,9 тоннага кўпайтирди ва захиралари 761,3 тоннани ташкил қилди. Германия 0,9 тонна олтин сотган ҳолда ойнинг энг яхши сотувчиси бўлди. Мексика ва Чехия ой давомида 0,1 тоннадан олтин сотди.\nЖорий йилдаги харидлар ва сотувлар. Манба: World Gold Council\nҚозоғистон (-29 т) ва Ўзбекистон (-15,9 т) апрел ойидаги харидларга қарамай, 2022 йилда энг кўп олтин сотувчилар бўлиб қолмоқда. Миср ва Туркия эса энг кўп олтин харид қилиб келмоқда.\nМавжуд маълумотларга кўра, ушбу ойда глобал марказий банк олтин захиралари 19,4 тоннага кўпайган.\nЭслатиб ўтамиз, Ўзбекистон Республикаси олтин-валюта захиралари 2022 йилнинг апрель ойида ўтган ойга нисбатан 745 млн. долларга ёки 2,12 фоизга кўпайганди. Бунда монетар олтин қиймати 444,2 млн. долларга, ҳажми эса 200 минг унцияга кўпайган. Захира активлар таркибида монетар олтин 21,33 млрд. долларни ташкил этмоқда.\nТеги oltin oltinzaxira


Оила тинчлиги – кўнгил хотиржамлиги\nҲар биримиз оила қурар эканмиз, оиламиз тинч, ҳаётимиз фаровон бўлишини истаймиз. Оила тинч бўлса, кўнгил хотиржам, ишлар барорли бўлади. Акси бўлса муносабатлар чигаллашади. Расулуллоҳдан соллаллоҳу алайҳи васалламдан саҳобалар: “Ё Расулуллоҳ! аёлларнинг қандоғи яхшиси бўлади?” деб сўрашди. У зот: “Эрининг кўзини қувонтирадиган, амрига итоат этадиган, ўзини тутиши ва молини тасарруф этишда эри ёқтирмайдиган ҳолатга йўл қўймайдиган аёлдир”, дедилар (Термизий ривояти).\nАна шу ҳадисда таърифланган аёл ҳар бир эркакнинг орзусидир. Дарҳақиқат, эрнинг кўзини қувонтирадиган аёл покиза, иффатли, эрига итоаткордир. Бир куни Ҳазрати Умарнинг розияллоҳу анҳунинг ҳузурига келган эр-хотин ажрашиш нияти борлигини айтишди. Аёл эри билан уч ой турмуш қурганини, бу вақт давомида у билан чиройли муносабатда бўлмаганини ҳамда ажралиш иккиси учун ҳам яхши эканини айтди. Ҳазрати Умар розияллоҳу анҳу эркакдан ҳам бу ҳақда сўраган эдилар, у: ”Менинг ундан ҳеч қандай шикоятим йўқ. Ундан ажралишни истамайман”,деди. Ҳазрати Умар розияллоҳу анҳу эркакниниг аҳволини кўриб, хотинга уйга бориб, бироздан сўнг келишини, унгача эри билан суҳбатлашиб олишларини айтдилар. Аёл уйга кетди. Шундан сўнг, эркакни ҳаммомда ювинтиришни, тоза кийимлар кийдиришни ва атирдан сепиб, чиройли хушсурат бир кўринишга келтиришни буюрдилар. Шундай ҳам қилишди. Аёл бир муддатдан сўнг кириб келди. Эрининг чиройли кўринишидан кўзлари қувнаб: ”Менинг ажрашадиган эрим йўқ”, деди-да, эри билан уйга қайтиб кетди. Шунда Ҳазрати Умар розияллоҳу анҳу атрофдагиларга қараб: ”Сизлар ўз аҳилларингизни яхши ва покиза ҳолда кутиб олишларини ёқтирганингиздек, улар ҳам сизларни покиза ва чиройли суратда кўришни ёқтиради”, дедилар. Никоҳ билан қурилган оиланинг саодати, фаровонлиги эр-хотиннинг мана шундай ўзаро гўзал муносабатларига боғлиқ. Бундай зарур ҳолатлар оила тинч-тотувлигига, мустаҳкамлигига сабаб бўлади.\nНаманган вилояти, Учқўрғон тумани,\n“Қосимқори” жоме масжиди имом-хатиби\n4855 марта ўқилди\nДругие материалы в этой категории: « Поклик – иймоннинг ярми\tҲақ сўзнинг қудрати »


Фото: AP Photo/Aron Urb\nLotinchada 31 август 2021, 20:53 Сиёсат Жаҳон\nAлар Карис Эстониянинг янги президенти этиб сайланди\nЭстония парламенти сешанба куни навбатдан ташқари сессияда ёпиқ овоз бериш орқали Эстония миллий музейи директори Aлар Карисни республика президенти этиб сайлади. Унинг номзоди учун 101 депутатдан 72 нафари овоз берди, овоз беришда 80 нафар депутат иштирок этди. Таъкидланишича, Алар Карис ягона номзод бўлган. Душанба куни бўлиб ўтган биринчи турда унга 101 нафар депутатдан 63 нафари овоз берди, сайланиш учун у камида 68 овоз тўплаши керак эди.\nКарис 1958 йил 26 мартда туғилган. У молекуляр генетик ва ривожланиш биологи, Эстония табиий фанлари университети (2003−2007) ва Тарту университетининг (2007−2012) собиқ ректоридир. 2013−2017 йилларда у давлат назоратчиси, 2017 йилдан буён Эстония миллий музейи раҳбари сифатида ишлаб келган. — Интерфакс.\nХитой сувларига кираётган хорижий кемалар ўзлари ҳақида кўпроқ маълумот тақдим этишга мажбурланди\n1 сентябрдан бошлаб Хитой Денгиз хавфсизлиги бошқармаси мамлакат ҳудудий сувларига кираётган хорижий кемалардан ўзлари тўғрисида, жумладан, улар олиб кетаётган юклар ҳақида батафсил маълумот беришни талаб қилишни бошлайди.\nГап кемаларнинг идентификацияси, чақирув белгилари, жойлашуви ва бортда хавфли юкларнинг борлиги тўғрисида маълумот бериш ҳақида кетмоқда. Бу талаб сув ости кемалари, ядровий кемалар, радиоактив юклар, нефть, кимёвий моддалар, суюлтирилган газ ва бошқа хавфли моддалар ташувчи сузувчи иншоотлар, шунингдек, мамлакатнинг денгизда ҳаракатланиш хавфсизлигига таҳдид солиши мумкин бўлган бошқа кемаларга тегишли бўлади. Aгар бу талаб эътиборга олинмаса, Хитой денгиз маъмурияти «тегишли қонунлар, қоидалар ва қарорлар»ни қўллайди.\nЯнги қоидалар, шунингдек, Хитой ва қўшни давлатлар, жумладан, Вьетнам ва Филиппин ўртасида бир қанча ороллар ва рифлар ҳудудий баҳсларнинг объекти бўлган Жанубий Хитой денгизининг муҳим қисмига ҳам тааллуқлидир. ХХР бу ороллар ва унинг атрофидаги сувларни ўзиники деб билади. — South China Morning Post.\nБундан аввал, Хитой Соҳил хавфсизлик хизмати 1 февралдан бошлаб хорижий кемаларга қарата ўт очиш ҳуқуқига эга бўлгани ҳақида ёзган эдик.\nГрузияда COVID-19 ҳолатлари кўпайгани туфайли янги чекловлар жорий этилди\nГрузия ҳукумати ҳузуридаги Коронавирусга қарши кураш бўйича кенгаш шаҳар транспортининг ишлашига қўйилган тақиқни узайтириш ва ўқув йилини масофадан бошлаш тўғрисида қарор қабул қилди. Оғир эпидемиологик вазият туфайли жамоат транспорти фаолиятига қўйилган тақиқ 13 сентябргача узайтирилди.\nШунингдек, мактаб ва олий ўқув юртларида ўқув жараёни 15 сентябрда эмас, 4 октябрда бошланади. 4 октябрга қадар машғулотлар масофадан ўтказилади. Болалар боғчалари ҳам 4 октябрдан ишлай бошлайди. — Интерфакс.\nАфғонистон можароси бўйича сўнгги хабарлар\n«Толибон» дунё ҳамжамиятини афғон халқига ҳар томонлама ёрдам беришга чақирди. «Биз дунё ҳамжамиятидан афғон халқига иқтисод, таълим ва соғлиқни сақлаш каби соҳаларда ёрдам беришни сўраймиз», дея келтирмоқда ТАСС ҳаракат вакилининг сўзларини.\n«Толибон» мамлакат олий таълими ходимларини 31 августдан ўз вазифаларига киришишга чақирмоқда. Тегишли баёнотни ҳаракатнинг Қатардаги сиёсий идораси вакили Муҳаммад Соҳаил Шоҳин эълон қилди. «Олий таълим вазирлиги давлат ва хусусий олий ўқув юртлари ректорлари, деканлари, профессорлари ва маъмурий ходимларини 31 августда ишга қайтишга ва маъмурий ва илмий фаолиятини қайта тиклашга, шу жумладан дарслар бошланишига тайёргарлик кўришга чақирмоқда», — дейилади хабарда.\nAҚШ Федерал авиация бошқармаси фуқаролик авиаташувчиларга Aфғонистон бўйлаб учишни тақиқлади, фақат мамлакатнинг шарқий чегараси бўйлаб бир йўналиш бундан мустасно.\nБМТ Хавфсизлик Кенгаши Франция томонидан Буюк Британия билан ҳаммуаллифликда тайёрланган Aфғонистон бўйича резолюцияни қабул қилди. Унда «Толибон» афғонлар ва чет эл фуқароларининг хавфсиз чиқиб кетишини таъминлашга чақирилади. Ҳужжатга 13 нафар аъзо овоз берди, Россия ва Хитой бетараф қолишди. Резолюцияга кўра, Aфғонистон бошқа давлатларга ҳужумлар уюштириш жойи, террорчиларни бошпана қилиш ёки ўқитиш, терактларни режалаштириш ёки молиялаштириш учун ишлатилмаслиги керак. Шунингдек, гуманитар ёрдам кўрсатиш бўйича саъй-ҳаракатларни кучайтириш зарурлигига алоҳида эътибор қаратилмоқда. Aфғонистондаги барча кучлар ёрдамга муҳтож аҳолига ёрдам кўрсатиш учун БМТга, унинг ихтисослашган агентликлари ва шерикларига хавфсиз ва тўсиқсиз киришни таъминлаши керак. Ҳужжат муаллифлари барча томонлар, жумладан аёллар, болалар ва озчиликлар томонидан халқаро гуманитар ҳуқуқ ва инсон ҳуқуқларига риоя этилишини кафолатлашга чақирмоқдалар.\nAҚШ Марказий қўмондонлиги бошлиғи Кеннет Маккензининг айтишича, ҳарбийлар Aфғонистонни тарк этишидан олдин Кобул аэропортидаги вертолётлар, зирҳли машиналар ва ракеталарга қарши мудофаа тизимини яроқсиз ҳолга келтиришди. «Бу вертолётлар энди учмайди, уларни ҳеч ким бошқара олмайди. Ҳеч ким бу машиналардан фойдалана олмайди», — деди Маккензи. Унга кўра, Кобул аэропортидаги 73 та вертолёт, 70 та зирҳли транспорт воситаси ва 27 та Humvee жанговар автомашиналари қуролсизлантирилди ёки яроқсиз ҳолга келтирилди.\nЖанубий Aфрика янги коронавирус штаммининг тез тарқалиши ҳақида огоҳлантирди — ОАВ\nЖанубий Aфрикада қайд этилган «C.1.2» деб номланган коронавируснинг янги штамми «тарқалиш қобилиятини оширган» бўлиши мумкин, деб ёзмоқда Bloomberg мутахассисларнинг тадқиқотига таяниб. Жанубий африкалик олимлар томонидан олиб борилган тадқиқот шуни кўрсатадики, «C.1.2» штаммида кўп мутациялар мавжуд. Янги штаммдаги мутациялар унга «тез тарқалиш қобилиятини» бериб, антитаначаларга қаршиликни оширмоқда. Ҳозирги COVID-19 вакциналари «C.1.2»га қарши самарали бўладими-йўқми номаълум, деб ёзмоқда нашр.\n«C.1.2» штамми биринчи марта Жанубий Aфрикада, май ойида Мпумаланга ва Гаутенг провинцияларида аниқланган эди. 13 августга келиб, янги штамм Жанубий Aфриканинг тўққиз вилоятининг олтитасида қайд этилди. Шунингдек, янги вариант Конго Демократик Республикаси, Португалия, Янги Зеландия, Швейцария ва Маврикийга кириб келди. «C.1.2» штамми 2020 йил ўрталарида Жанубий Aфрикада доминант бўлган C.1 мутацияси ҳисобланади. Aйнан Жанубий Aфрикада биринчи марта «бета» штамми қайд этилган, у ҳозирда олимларни хавотирга соладиган штаммлар тоифасига киради.\nЕвропа Иттифоқида катта ёшдаги аҳолининг 70 фоизи COVID-19'га қарши тўлиқ эмланди.\nУкраина ҳукумати 1 сентябрдан бошлаб тан олинмаган Приднестровья давлат рақамли автомашиналарнинг мамлакат ҳудудига киришини ва транзитини тақиқлади. Фақат «келишилган намуна ва нейтрал» деб номланган давлат рақамлари бўлган транспорт воситалари кира олади.


Дунё ўзбек тилида куйламоқда ёхуд Севара Назархоннинг “Улуғимсан, Ватаним” қўшиғи нега челленжга айланиб кетди? - Darakchi\nМАДАНИЯТ 02.06.2020, 15:22\nБугунги кунда Covid-19 пандемияси даврида халқимизнинг бошига тушган оғир кунлар, жумладан Сардоба тўғони ўпирилиши, ҳудудларда содир бўлган сел ва тўфонлар билан боғлиқ фавқулодда ҳолатлар, Сўх туманида бўлиб ўтган ўзбек-қирғиз аҳолиси ўртасидаги зиддиятлар бутун бунёдаги бизга хайрихоҳ дўстларимизни сергаклантирди. Бундай серташвиш кунларда ким молиявий кўмак, ким тиббий ва мурувват юклари билан, кимдир самимий сўзлари билан далда бўлишга ҳаракат қиляпти.\nЎзбекистонда хизмат кўрсатган артист Севара Назархон ижро этган “Улуғимсан, Ватаним” қўшиғининг грузин, корейс, немис, белгиялик, португалиялик ва бошқа миллат вакиллари томонидан куйланиб ижтимоий тармоқларда челленж қилингани меҳр-мурувват акцияларининг энг ҳиссиётлиси бўлди. Албатта, ватанини севувчи, жонажон Ўзбекистонимизга бефарқ бўлмаган инсонлар борки, ушбу таронани шунчаки тинглолмайди, юракда ҳислари уйғонади. Аввалига ушбу қўшиқни Грузиянинг “Bravo metehi” гуруҳи куйлаб кўпчиликни хушнуд этди. Видео:\nСўнг Ўзбекистон Корейс миллий маданиятлари марказлари ассоциацияси фаоллари ҳам ушбу челленжга қўшилиш истагини билдирди.\nБу челленжга дунёнинг қатор мамлакатларида яшовчи ўзбекистонликлар ва дўстлик жамиятлари фаоллари ҳам қўшилди.\n“Улуғимсан, Ватаним” куйи Белгияда, Нидерландияда ҳам ангради. Бу қўшиқни куйлаган португалиялик ҳонанда София Педронинг овози ўзбекчада жуда гўзал эшитилди. Улар бу қўшиқ орқали “Биз йироқдамиз аммо қалбан биргамиз” дейишганини ҳис қилдик.\nМуҳаммад Юсуф шеъри, Ўзбекистонда хизмат кўрсатган артист Севара Назархон куйи ва ижросида янграган «Улуғимсан, Ватаним» таронаси бугунги кунда ижтимоий тармоқларда ўзига хос руҳ ва ғурур бағишловчи челленж бўлиб ҳамон давом этмоқда.\nБир неча йил олдин хит даражасига кўтарилган юксак ватанпарварлик мавзусидаги қўшиқ бугун яна бир марта тилдан-тилга, оғиздан оғизга кўчмоқда. Юрт бошига тушган синовли кунларда, бутун дунёдаги хайрихоҳ дўстларимиз ижросида янграб, халқимизнинг кўнглини ва кўксини тоғ каби юксалтиряпти.\nМуҳаммад Юсуфнинг бирон бир шеъри йўқки, қўшиқ бўлмаган, куйга солинмаган. Унинг ҳар бир мисраси ватанпарварлик туйғуси, инсоний ҳиссиётлар билан тўлиб-тошган.\nАна шунақа, ижодкор ўзини ўзи тарғиб қилиши, оммага кўз-кўз қилиши шарт эмас. Унинг дил қаъридан чиққан биргина сўз, ҳаётбахш куй ёки қилган хайрли амали кифтига икки қанот бўлиб қўнади. Мана шу икки юртпарвар ижодкор юрагидан қуйилиб чиққан тарона бугун қанот ёйиб, дунё оша парвоз қилмоқда.\n“Сен — шохлари осмонларга\nБиз Ватанни тумор каби асрасак, у ҳам бизни балою офатлардан ҳимоя қилади. Қорни очга нон, қалби очга меҳр беради. Ҳозирга кунда хориждан ватанга талпинган минглаб юртдошларимизни тўхтовсиз ташиб, иссиқ қучоғига олаётгани бунинг исботи.\nБиз ишонамиз, бу кунлар ўтади, мураккаб пандемия даврида бошга тушган Сардоба офати, тўфону селлар, чегарадаги тушунмовчиликлар билан боғлиқ синовларни ҳам халқимиз сабот билан енгади. Бу ўткинчи нохушликлар суронларда пишиб, машаққатларда тобланган матонатли халқнинг қаддини бука олмайди.\nМеҳмон 05.06.2020, 21:37\nJUDA ZÕR QOYIL


Бир йил давомида 100 Мбит/с тезликда чексиз текин интернет! «Ўзбектелеком» янги акция эълон қилди\nқарши олинг» танловининг бошланиши ҳақида маълум қилди. Ғолиблар «Uzonline»дан интернет тармоғига уланиш хизматининг «Unlim 100» тариф режасига ... тақдирлаш – 01.09.2019 гача. Танловнинг умумий соврин фонди «Uzonline»дан интернет тармоғига уланиш хизматининг «Unlim 100» тариф режасига ...\nэди. Аввалроқ бу ҳақда хабар берилган. Шундай қилиб, эндиликда Uzonline абонентлари учун оптикага ўтиш деярли БEПУЛ! Бугунги кунда Ўзбекистонда ...\n«Ўзбектелеком»дан янги акция: Интернетга уланувчилар учун бепул қурилма!\nабонент қурилмасига бепул эга бўлинг» акциясини эълон қилди. Энди «Uzonline»га уланувчилар қурилма сотиб олиш учун қўшимча харажат қилиши ...\nЎзингизга қулай вақтда тўланг! Uzonline абонентлари учун янги тартиб жорий этилди\n«Ўзбектелеком» АК 2019 йил 15 майдан бошлаб, жисмоний шахслар учун Uzonline интернет-хизматларига уланишда абонент тўловларини амалга оширишнинг ... бугуннинг ўзида олишлари мумкин. Бир мисол келтирамиз. Ҳозиргача Uzonline абонентлари ҳар ойнинг биринчи санасигача қатъий равишда тўловни ...\nтарифлардан фойдаланувчилар учун қўшимча бонуслар тариқасида — Uzonline абонентларига ivi онлайн-кинотеатрида контентни томоша қилишда ... сарфланмаслигини белгиладик». Янги лойиҳа обунаси қулай нархларда – Uzonline абонентлари учун дастлабки 6 ой мобайнида ойига 10 000 сўмни ташкил ...\nЭнди тунги «Night Unlim» қўшимча хизмати вақти кундузги 18:00 га қадар амал қилади ва аввалгидан 2 баробар юқори тезликда ишлайди.\n«Uzonline» ўз абонентларига 27 тун чeксиз интернет тақдим этади\n«Ўзбектелеком» акциядорлик компанияси ўзига хос совға тайёрлади. «Uzonline» провайдерининг фаол абонентлари учун янги хизматни ишга туширди. «Night ...\n«Uzonline»даги узилишларга нима сабаб бўлди?\n20 август куни «Uzonline» провайдери фойдаланувчилари интернетга киришда (айниқса, TAS-IX ҳудудидаги сайтларга) муаммоларга дуч келдилар. Шунингдек, Uzcard терминалларининг ...\n«Ўзбектелеком»да профилактика. Бу «UzCard» терминаллари ишига ҳам таъсир қилади\nсабаб қилиб кўрсатилган. Қайд этиш лозимки, «Ўзбектелеком» АКнинг «Uzonline» интернет хизматларида узилишлар кузатилмоқда. Компания хабарига ...\n«Ўзбектелеком»нинг янги бош директори ҳақида нималарни биламиз?\nишлаган. 2011-2012 йилларда «Ўзбектелеком» АКга ишга кириб, «Uzonline» лойиҳасига раҳбарлик қилган, шунингдек «Uzmobile» филиали директори ...


"Аллоҳим, менга бир ўғил бер!" | Azon.uz - Ахборот-таҳлилий портал\n"Аллоҳим, менга бир ўғил бер!"\n3960 12:00 10.01.2021\nЯқинда фейсбукда бир хабарни ўқиб қолдим. Унда номини айтмаган бир келиннинг оҳу ноласи ёзилган эди. Ўша аёл уч қиз фарзанди борлиги, яна ҳомиладор бўлгани ва УЗИ ташхисида ҳомиланинг қиз эканлигини айтганда қайнонаси болани олдириб ташлашган мажбурлаётгани ҳақида ёзган. Ўқиган одам даҳштга тушадиган, жоҳилият даврларини эслатиб юборадиган бу шафқатсизлик ўзини мусулмонман деб юрган, кичикларга ақл ўргатиб насиҳат қиладиган онахонлардан чиққанига ишонгиннг келмайди, рости.\nАхир тарих китобларида Исломдан олдин турли миллатлар қиз фарзанддан ор қилгани, тириклайин кўмгани ҳақида ўқимаган, билмаган эдикми?! Бу қайнона “онахон”ларнинг ўша ўз боласини тириклай кўмган жоҳиллардан нима фарқи бор? Аллоҳдан қўрқмайдиларми? Қазои қадарга, ўғилни ҳам, қизни ҳам Қодир Аллоҳ беришига ишонмайдиларми?! Қизни берган Зот ўғилни ҳам беришига ақллари етмайдими?\nБуюк олимларимиздан бирининг ҳаётида бўлган воқеа бизларга ибрат бўларлик даражада эканлигидан сизларга ҳам илиндик. Зора, ўша золим қайноналарга инсоф кириб, келинларга зулмни тўхтатсалар...\nШайх Муҳаммад Али Собуний Исломнинг кўзга кўринган билимдон олимларидандир.\nАллоҳ унга бир неча қиз берди, лекин унинг аёли ўғил бўлишни хоҳларди. Йиллар ўтса-да уларнинг бу нияти амалга ошмас эди. Шайх Собунийнинг беш нафар қизи бор эди. Шайх хотинига шундай меҳр ва муҳаббатли эдики, ҳар фарзанд туғилишидан олдин у: "Агар Аллоҳ бизга ўғил насиб этса, мен сенга битта олтин билагузук бераман, агар қиз бўлса, менинг бахтим ва мамнунлигимнинг белгиси сифатида худди ўша билагузуклардан иккита олиб бераман", дер эди. Шу тариқа, у ҳар бир қизи туғилганда ўша билакузукларни совға қилаверди, бироқ аёли барибир Аллоҳдан ўғил фарзанд кутаётганини билар эди.\nШайх кунларнинг бирида Каъба ёнида кўзларида ёш билан дуо қилди: "Илоҳим, менга бир ўғил фарзанд бер, мен уни Сенинг Каломинг ҳофизи этиб тарбиялайман!" Аллоҳ унинг дуосини қабул қилди ва уларга ўғил ато этди. Кейин яна бир ўғил, кейин қиз, кейин учинчи ўғли, кейин яна бир қизи туғилди. Шайх Собуний жами ўн фарзанд: 7 қиз ва 3 ўғил кўрган.\nУнинг барча ўғиллари Маккаи мукаррамада Қуръони Каримни ўрганиш шарафига муяссар бўлдилар...\nАллоҳ Унга дуо қилиб сўраганларга дуосини ижобат этишга ваъда берган. Ҳеч қачон умидингизни йўқотманг, хоҳ иш топишни истагида бўлсангиз, хоҳ оилали бўлиш, хоҳ фарзанд кўриш – нима истасангиз, Аллоҳ субҳанаҳу ва таолодан сўранг.\nАллоҳ оламларнинг тарбият этувчисидир. Барча нарсалар У Зотнинг тақдири ила бўлади. Махлуқотларнинг барчаси У Зот берган қувват ила ҳаракатланади.\nИхтиёр бандалар, қувват эса Аллоҳдандир!\nУ Зот барча ишларида ғолибдир, бирон кимсага муҳтож эмас. Хоҳлаган бандасини бой, хоҳлаганини фақир қилиб қўяди. Ато этиш ва ман қилиш У Зотга хосдир.\nМахсус оила Фарзанд аёл\n103 21:00 08.12.2021\n500 20:05 08.12.2021\n413 19:00 08.12.2021\n315 18:00 08.12.2021\n264 17:05 08.12.2021\n980 16:29 08.12.2021


Хитойда «компас йўналиши» ўзгармоқда. Бу ҳол...\n24.10.2020 16:14 0 6782\nХитойнинг амалдаги раҳбари Си Цзиньпиннинг асарлари мамлакатни бошқаришда асосий дастуриламалга айланади. Шу тариқа 67 ёшли Си Цзиньпин ғоялари замонавий Хитой давлати асосчиси Мао Цзедун ишлаб чиққан маоизм таълимотинининг ўрнини эгаллаши кутилмоқда, деб ёзади «Bloomberg» ахборот агентлиги.\nҚайд этилишича, партия ва ҳукумат амалдорларига амалдаги раҳбар Си Цзиньпиннинг мақоми ва нуфузини мустаҳкамлаш топширилган. Айни пайтда маоизм ўрнини эгалловчи «Си Цзиньпин таълимоти»ни шакллантириш жараёни кетмоқда. Бу эса Си Цзиньпинни мамлакат асосчиси Мао Цзедун билан бир мақомга кўтаради. Пировардида эса, унга нисбатан танқидий фикр билдириш, унга мухолифлик қилиш ҳам қаттиқ жазоланиши мумкин.\n«Ислоҳотлар отаси» Дэн Сяопин давридан бери Хитой жамоавий тарзда идора этилмоқда. Давлат раҳбарлари ҳам одатда кўпи билан икки ваколат муддат давомида (10 йил) мамлакатни бошқариб, сўнг ихтиёрий равишда ўз ўрнини ворисига топшираётган эди. Кузатувчиларга кўра, Си Цзиньпин ушбу анъанага чек қўйиб, иккинчи ваколат муддати тугаганидан кейин (2022 йил) ҳам ҳокимиятда қолишни кўзламоқда. 2013 йил 14 март куни Хитой Халқ Республикаси раиси этиб сайланган Си Цзиньпин илк даврданоқ ҳокимиятнинг бутун назоратини ўз қўлига олишга уриниб келмоқда. Давлат раҳбари ваколати муддати борасида конституциявий чекловнинг бекор қилиниши ҳам ана шунга йўл очади.\nОксфорд университети фахрий профессори Стейн Рингенга кўра, Мао Цзедун давридан буён бирор бир Хитой етакчиси Си Цзиньпин каби ҳокимият устидан ялпи назорат ўрнатмаган эди. Жамоавий бошқарувни мерос қилиб олган амалдаги раҳбар ягона шахс бошқарувини жорий этиб, партия, давлат идоралари, махсус хизмат ва армияни ўз назоратига олди. Бу ҳол мамлакат ташқи сиёсатига, демакки, бутун дунёга таъсир кўрсатиши мумкин.\nҚайд этилишича, Си Цзиньпин пропаганда — тарғибот-ташвиқотга зўр бериб, шахсга сиғиниш ҳолатини кучайтирмоқда.\n«Ҳокимият шахсга сиғинишга асосланган. Ҳарбий раҳбарлар Си Цзиньпинга шахсий садоқат учун қасамёд қилади. Бутун пропаганда машинаси бор эътиборни унинг шахсига қаратади», — дейди Стейн Ринген.\nМаоизм ғоялари «қизил китобча» тарзида миллионлаб нусхада тарқатилгани маълум. Ҳозирча «Си Цзиньпин таълимоти» яхлит ҳолда жамланмаган. Аммо унинг мушоҳадалари аллақачон мактабларда ўқитилмоқда, кўплаб университетларда Си Цзиньпин фалсафасини тадқиқ этиш бўйича марказлар ташкил этилган. ХХР раиси ғояларини тарғиб этувчи ўнлаб мобил иловалар ҳам ишлаб чиқилган.\nЎтган асрнинг 70-йиллари охирида Дэн Сяопин томонидан бошланган очиқлик ислоҳоти даврида ишлаб чиқарувчиларга эркинлик берилган эди. Таҳлилчиларга кўра, Си Цзиньпин эндиликда хусусий бизнес ҳамда йирик ишлаб чиқариш соҳасида яна коммунистик партия назоратини қайтаришга уринмоқда. Буюк Британиянинг The Economist нашрининг ёзишича, Хитойдаги 3900 га яқин йирик компаниянинг 400 таси ўз йиллик ҳисоботида муваффақиятга эришишда коммунистик партия ва унинг раиси ролини алоҳида қайд этган.\n2017 йил октябрь ойида ўтказилган Хитой коммунистик партиясининг XIX съездида «Си Цзиньпиннинг мушоҳадалари» партия низомига киритилди. Бунга қадар партия низомидан фақат Мао Цзэдун ва Дэн Сяопин фикрлари ўрин олган эди. Эндиликда Си Цзиньпиннинг нуқтаи назарига қарши чиқиш партия низомига қарши чиқиш дея малакаланиши мумкин.\nАввал хабар берганимиздек, Хитой раиси Си Цзиньпиннинг коронавирусга қарши кураш ҳақидаги нутқини танқид қилгани учун давлат қурилиш компаниясининг собиқ топ-менежери Жэнь Чжицян 18 йилга озодликдан маҳрум этилганди.\nЖорий йил июль ойида эса коммунистик партия ва унинг раҳбарига нисбатан кескин танқидлари билан танилган ҳуқуқшунос олим Сюй Чжуанжунь ҳибсга олинган. ОАВ хабарига кўра, 57 ёшли профессор партия яккаҳукмронлиги ва цензурани қоралаган, давлат раҳбарининг ваколат муддатига қўйилган чеклов бекор этилганини танқид қилган.\nТехнология Кеча, 22:02\nКоронавирус 01/12, 16:26\nХориж 01/12, 14:54\nТвиттердаги сурат сабаб Хитой ва Австралия ўртасидан оламушук ўтди


Осиё Кубоги олдидан: Титанлар жанги\n18:48 / 05.01.2019 52314\nНиҳоят биз Осиё Кубогига чет эллик мутахассис Эктор Купер билан ташриф буюряпмиз. Гўёки, бу қарор олдинга ташланган жуда дадил қадамдек кўринса-да, аслида европалик мураббийлар Осиёда аллақачон урфга айланиб бўлган. Қитъанинг бош турнири иштирокчиларининг аксариятини чет эллик мураббийлар бошқармоқда.\nФақат чет эллик эмас, рўйхат ичида бутун дунё учун нотаниш бўлмаган тажрибали мутахассислар, ҳатто жаҳон чемпионларини ҳам учратишимиз мумкин. Агар Эктор Куперни Осиёдаги энг машҳур 10 мураббийдан бири деб эътироф этсак, қолган тўққиз номзод ҳақида қуйида гаплашамиз.\nОсиё Кубоги ранг-баранглиги жиҳатидан Африка, Лотин Америкаси ва ҳатто Европадан ҳам алоҳида ажралиб туради. Чунки, Осиёда футболида услуб, менталитет, маданият нуқтаи назаридан бир-бирига ўхшаш бўлмаган мамлакатлар жуда кўп. Шунингдек, терма жамоалар бошида бир қатор кучли мураббийларнинг бўлиши жамоалар ўйинига янада сайқал беради.\nАЛБЕРТО ДЗАККЕРОНИ (БАА)\nИталия. 1953 йилда туғилган. Ишлаган жамоалари: «Милан», «Лацио», «Интер», «Ювентус», Япония терма жамоаси.\nЮтуқлари: Италия чемпиони (1999), Осиё чемпиони (2011)\nАср бошларида футболга қизиққан футбол мухлислари Дзаккеронини жуда яхши билишади. У Италиянинг уч катта клубида ҳам бош мураббий сифатида ишлаган кам сонли мутахассислардан ҳисобланади. Скудеттони эса, у «Милан» билан, ўзининг илк мавсумида қўлга киритган. Шунингдек, Дзаккерони А Серияда бугунчага кенг қўлланиладиган 3-4-3 схемасини оммалаштирган мутахассислардан ҳисобланади. Тўғри, Зденек Земан ундан олдинроқ синаб кўрган, аммо айнан Дзаккерони Италиянинг топ-клубларига бу схемани олиб кириб, узоқ вақт қўллаган.\nАлберто Осиё футболи учун ҳам, Осиё Кубоги учун ҳам бегона эмас. У 2010-2014 йилларда Япония терма жамоасини бошқариб, 2011 йили Қатарда ўтган Осиё Кубогида ғолиб чиққанди.\nПАУЛУ БЕНТУ (Жанубий Корея)\nПортугалия. 1969 йилда туғилган. Ишлаган жамоалари: «Спортинг», «Крузейро», «Олимпиакос», Португалия терма жамоаси.\nЮтуқлари: Европа чемпионати совриндори (2012), Греция чемпиони (2017), Португалия Кубоги (2007, 2008) ва Суперкубоги соҳиби (2007, 2008)\nБенту футболчи сифатида ҳам дунёга таниш, ўша 90-йиллардаги «олтин авлод» вакилларидан бири ҳисобланади. Ёш мураббий сифатида эса, у «Спортинг»да муваффақиятли ишлаган. Лиссабонликлар унинг қўл остида чемпион бўлишмаган, лекин «Бенфика» ва «Порту» каби «аждарлар» бор турнирда икки марта мамлакат кубогини қўлга киритиш ҳам жуда яхши натижа. 2010 йилда эса, терма жамоа бошига келиб, Евро-2012 турнирида ҳатто чемпион бўлиши ҳам мумкин эди. Эсингизда бўлса, португалияликлар бўлажак чемпион Испания билан ярим финалда дуч келишган ва фақат пенальтилар сериясида мағлуб бўлишганди.\nКАРЛУШ КЕЙРУШ (Эрон)\nПортугалия. 1953 йилда туғилган. Ишлаган жамоалари: «Манчестер Юнайтед», Португалия терма жамоаси, «Реал», «Спортинг»\nКейруш асосан Алекс Фергюсоннинг ёрдамчиси сифатида танилган бўлса-да, аслида анча олдин Португалияда анча машҳур мутахассис саналарди. 80-йиллар охирида у ерда «тилга тушган» авлод – Фигу, Кошта, Консенсау, Байа каби футболчиларни айнан Кейруш ёшлар терма жамоа мураббийи сифатида кашф этганди. Кейинроқ «Спортинг»ни бошқариб, мамлакат кубогини қўлга киритади.\nОсиё футболида эса ҳақиқий «бўрилардан» бири ва энг тажрибали мураббий. Қарийб 8 йилдан буён Эрон терма жамоаси билан бирга ва шу вақт мобайнида, мамлакат футболи сезиларли ўсишга эришди. Айниқса, Эроннинг Россия-2018 мундиалидаги кучли рақибларга қарши ўтказган ўйинлари эътирофга лойиқ.\nБЕРНД ШТАНГЕ (Сурия)\nГермания. 1948 йилда туғилган. Ишлаган жамоалари: ГДР, Уммон, Сингапур, Ироқ терма жамоалари,«Ҳерта», «Лейпциг»\nЕвропада Штанге у қадар машҳур эмас, аммо Осиё футболи учун таниш ном. Ўзбек мухлислар ҳам уни жуда яхши билишади, чунки жуда кўп бор чет эллик мураббийни олиб келиш масаласи кўтарилганда, Штангенинг номзоди ҳақида ҳам кўп айтилганди.\nГерманиялик мутахассис Сурия терма жамоаси билан биргаликда, балки нимчорак финалда Ўзбекистон билан тўқнаш келиши мумкин. Чунки F гуруҳида иккинчи ўринни олган жамоа айнан Сурия иштирок этадиган гуруҳнинг иккинчи жамоасига қарши майдонга тушиши мумкин.\nСВЕН ГОРАН ЭРИКССОН (Филиппин)\nШвеция. 1948 йилда туғилган. Ишлаган машҳур жамоалари: «Гётеборг», «Бенфика», «Рома», «Манчестер Сити», «Лацио», «Фиорентина», Мексика ва Англия терма жамоалари.\nСовринлари: Швеция чемпиони (1982), Швеция Кубоги соҳиби (1979, 1982), УЕФА Кубоги соҳиби (1982), Кубок эгалари кубоги (1999), Португалия чемпиони (1983, 1984, 1991), Италия Кубоги соҳиби (1986, 1994, 1998, 2000). Италия чемпиони (2000)\nТурнирдаги энг совриндор мураббийлардан бири, клублар футболида ҳам, терма жамоалар билан ҳам Европада таниқли бўлган. Айниқса, ўтган аср охирларида у қурган «Лацио» қитъанинг энг кучли жамоаларидан бирига айланганди. Римликларнинг сўнгги 45 йилдаги ягона чемпионлиги ҳам айнан Свен Горан Эрикссоннинг даврига тўғри келади. 1999 йилда эса «Лацио» Кубок эгалари кубоги соҳибига ҳам айланган эди.\nШвециялик мураббий 2012 йилдан буён Осиёда, хусусан, Таиланд, БАА, Хитой клубларида фаолият кўрсатиб келди. Ўтган йилдан бошлаб эса Филиппин терма жамоасини бошқармоқда.\nМАРЧЕЛЛО ЛИППИ (Хитой)\nИталия. 1948 йилда туғилган. Ишлаган жамоалари: «Интер», «Ювентус», «Наполи», Италия терма жамоаси.\nСовринлари: Жаҳон чемпиони (2006), Италия чемпиони (1995, 1997, 1998, 2002, 2003), Чемпионлар Лигаси ғолиби (1996), Хитой чемпиони (2012, 2013, 2014)\nБААда қатнашаётган мураббийлар ичида энг машҳури, футболдаги икки энг катта соврин – Жаҳон чемпионати ва Чемпионлар Лигасини ютган мураббий. Липпи шунингдек, «Ювентус» билан бирга беш марта Италия чемпионлигини ҳам қўлга киритганини таъкидлаш керак.\nЛиппи 2012 йилдан, яъни Хитой чемпионатига катта пуллар кириб келиши билан у ерда ишлай бошлади ва «Гуанчжоу» жамоасини қаторасига уч марта Хитой чемпионига айлантирди. 2016 йилдан эса, терма жамоани бошқариш таклифини олди. Жаҳон чемпионати саралаш ўйинлари хитойликлар учун муваффақиятсиз якунланган бўлса-да, улар тажрибали мураббийга ишонишда давом этишмоқда.\nСРЕЧКО КАТАНЕЦ (Ироқ)\nСловения. 1963 йилда туғилган. Ишлаган жамоалари: Словения терма жамоаси, «Олимпиакос»\nСречко Катанец Европада у қадар ном қозонмаган бўлиши мумкин, лекин яқиндан кузатадиган футбол мухлислари учун бу ном жуда яхши таниш. Катанец футболчи сифатида ўша Гуллит, Михайличенко, Виалли каби футболчилар тўп сурган машҳур «Сампдория» таркибида ҳам бўлган.\nУ 1998 йилда мураббий сифатида Словения терма жамоасини қабул қилиб олади. Айнан унинг қўл остида словенияликлар тарихда илк бор жаҳон чемпионати ва Европа чемпионати иштирокчисига айланишди. ЖЧ-2002 турнирида словенияликлар гуруҳдаги барча учрашувда мағлубиятга учраб, Катанец истеъфога чиқарилган бўлса-да, бу давлат учун йўлланманинг ўзи ҳам жуда катта муваффақият саналади.\nСречко Катанец ўтган йилдан буён Ироқ терма жамоасини бошқариб келмоқда.\nХОСЕ АНТОНИО ПИЦЦИ (Саудия Арабистони)\nИспания. 1968 йилда туғилган. Ишлаган жамоалари: «Валенсия», Чили терма жамоаси\nСовринлари: Аргентина ва Чили чемпиони\nХосе Антонио Пиццига ўз вақтида «Барселона»да бразилиялик Роналдога ўринбосар сифатида қаралганди. Аммо ишонч у қадар оқланмади ва Пицци 1998 йилда «Ривер Плейт»га трансфер қилиб юборилган.\nПицци 2005 йилдан буён мураббийлик фаолиятини бошлади ва келиб чиқиши аргентиналик бўлган мутахассис асосан Аргентина ва Чили чемпионатларида ўзини синаб кўрди. Унинг мураббий сифатидаги асосий ютуғи эса, Чили терма жамоасига тўғри келади. У 2016 йилда чилиликларни Америка Кубоги соҳибига айлантирганди. Эсингизда бўлса, Чили ўшанда Месси ва Аргентина устидан пенальтилар сериясида устун келганди.\nСаудия Арабистони терма жамоаси таркиби, услуби Осиёда етакчи бўлмаса-да, ўша чилиликларга ҳам ўхшаб кетади, яъни бундай форматларда муваффақият қозонишни билган мураббий учун жуда қизиқ лойиҳа. Кўрамиз.\nМИОДРАГ РАДУЛОВИЧ (Ливан)\nЧерногория. 1967 йилда туғилган. Ишлаган жамоалари: «Пахтакор», «Динамо» Москва, «Боавишта».\nСовринлари: Черногория чемпиони (2012)\n2008-2010 йилларда «Бунёдкор» жуда катта амбициялар билан ўзбек футболида қадамлар ташлагач, «Пахтакор» асосий рақобатчи сифатида бир қатор ўзгаришларни амалга оширганди. Жумладан, ушбу мутахассис Тошкентга таклиф қилинган ва унинг ўйин услуби, натижалари кўпчиликка жуда ёққанди.\nАммо бу ҳамкорлик узоққа чўзилмади. Москванинг «Динамо» клубига бош мураббий бўлган Божович дўстини ёнига чақирди ва икки томонлама розиликка биноан, Радулович «Пахтакор»ни тарк этди. Мураббийларнинг Москвадаги фаолиятлари ҳам узоққа чўзилмади ва шундан кейин биз бу мутахассис билан тўқнашмагандик.\nОсиё Кубогида Ливан терма жамоаси ўйинларини кузатиш ўзбек мухлислари учун қизиқ бўлса керак. Айтганча, балки ўша эски муносабатлар туфайли, яқинда Австралияда Ўзбекистон ва Ливан терма жамоалари ўртасида ўртоқлик учрашуви ташкил қилинди.


Очлик эълон қилган фарғоналик ҳуқуқ ҳимоячиси Аҳад Наби жаримага тортилди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:34 - Очлик эълон қилган фарғоналик ҳуқуқ ҳимоячиси Аҳад Наби жаримага тортилди\nЖиноят ишлари бўйича Фарғона шаҳар суди томонидан Ўзбекистон инсон ҳуқуқлари мустақилд ташкилоти фаоли Аҳад Наби Ўзбекистон Репсбуликаси Маъмурий жавобгарлик тўғрисидаги Кодексининг рухсат этилмаган намойишни амалга оширганлиги учун жаримага тортилди. Ўзбекистон инсон ҳуқуқлари мустақил ташкилоти раиси Исмоил Одилга кўра, ҳуқуқ фаолига минимал маош ставкасининг бир баравари 172 500 сўм (22 АҚШ доллари) миқдорида жарима солинган.\nАҳад Наби шу йилнинг 29 январь куни Фарғона вилоят ҳокимлиги биноси олдида очлик эълон қилгач, Фарғона шаҳар милициясига олиб кетилганди. Ҳуқуқ фаолининг таъкидича, Фарғона вилояти ҳокими ҳокими Шуҳрат Ғаниев бир неча йиллардан бери ҳуқуқ фаоллари ва фуқаролар мурожаатларини жавобсиз қолдириб келмоқда. Ҳуқуқ фаоли ана шунга жаҳл қилиб, очлик эълон қилган.


ЎзА - Биз узоқ кутган ва муҳокама қилган HUMO\n01.06.2019 Чоп этиш версияси\nБиз узоқ кутган ва муҳокама қилган HUMO\nБиз узоқ кутган ва муҳокама қилган HUMO тўлов тизими жорий этилганига ҳам бир ой бўлиб қолди. HUMO Банклараро миллий процессинг маркази мижозларга сал кам юз мингта карта етказиб ҳам улгурди. 1 сентябрга қадар қўйилган банкоматлар сони мингтага етказилиши кутилмоқда.\nАммо, мазкур тўлов воситаси ҳақида турли-туман хабарлар кўпайгандан, кўпаймоқда. Мисол учун, жорий йилнинг сентябрь ойига бориб, барча давлат ташкилотлари ушбу тизим карталарига мажбуран ўтказилиши ҳақидаги шов-шувларнинг ҳақиқатга қанчалик яқин?\nБанклараро ягона тўлов тизими - Uzcardнинг фаолияти тўхтатиладими?\n– Бу маълумотларда қисман жон бор, бироқ улар тескари талқинда тарқатилган, –дейди банклараро Миллий процессинг маркази директори Шуҳрат Қурбонов. – Бу ҳам рақобатнинг яна бир шакли. Ҳеч ким бозорга кириб борган харидорга “келинг, ҳаммаси сизники” демаслигини унутмайлик. HUMOни ҳали кўп айблашлари мумкин. Биз учун бу рақобатга ва турли ахборот хуружларига тайёр туриши кераклигини англатади.\nМижозга мажбурлаб карта бердик ҳам дейлик, бироқ, мижоз фойда топмаса, уни ишлатмайди. Бориб пул ечди ҳам дейлик, кейин ташлаб юборар. Аммо бундан фойда нима? Қачонки, инсон пластик картанинг фойдасини билиб, ўзи қизиқиб, сўраб келса, бизнинг ютуғимиз айнан шунда, деб биламан.\nАйни вақтда бизнинг тизим фақат пойтахтда ишлаб турибди. Сентябргача барча вилоятларда жорий этилишини режалаштирганмиз. Шу мақсадда Тошкент шаҳри бўйича 50 мингта терминал ўрнатдик. Аммо, бу дегани Uzcard Банклараро ягона тўлов тизимининг фаолияти тўхтатилади, дегани эмас. Одамлар иккита картага эгалик қилиб, иккала тизимдан ҳам фойдаланиши мумкин. Бунинг учун барча шароитлар мавжуд. Такроран айтаман, HUMO карталари ҳеч қандай ташкилот ходимларига ёки давлат ишчиларига мажбурий берилмайди.\nКейинги кунларда HUMO карталари фойдаланувчилари орасида ҳар бир тўловдан 0,2 фоиз миқдорида комиссия олиб қолиниши ҳақида баҳслар бўлмоқда. Буни қандай изоҳлайсиз? Келажакда ушбу тўловлар янада ошиши мумкинлиги айтилмоқда. Бундай миқдор мижозларнинг норозилигига сабаб бўлиши равшан, албатта.\n– Ўзимизга ҳам турли мурожаатлар келиб тушмоқда. Яқинда карта эгаларидан бири мижозлардан СМС учун қўшимча пул олар экансизлар, деб айтди. Тизимнинг ишлаш механизмини тушуниб олиш қийин эмас. Шу кунга қадар ҳам смслар учун провайдер-компаниялар томонидан ҳақ олиниши кундай равшан эдику. Бу маблағни бизга умуман алоқаси йук, фойда бўлиб хам қўшилмайди.\nБизда фақат битта комиссия бор, у ҳам бўлса 0,03 фоиз. Буни бизга банклар тўлайди. Бу ҳам янги тўлов эмас. Лекин, карта эгалари учун асосий хизматлар бепул. Мисол учун, тўлов қилсангиз ҳеч ким фоиз олмайди. Тўғри, интернет орқали амалга оширилган тўловда фоиз олинади. Лекин бу бошқа, яъни қўшимча имконият ҳисобланади. Тўлов тизимининг ўзи эса ҳеч қандай қўшимча фоиз олмайди, банклар эса банк хизматлари учун фоиз олишга ҳақли. Унинг миқдори банкларга тегишли ички тариф сиёсатдан келиб чиққан ҳолда қонун асосида белгиланади.\nБу борада бизда янги ечим мавжуд. Агарда дунё миқёсидаги савдо жараёнига эътибор қилсак, савдо расталарида ҳар бир тўлов учун фоиз олинади. Бизда эса олинмайди. Биз буни амалиётга татбиқ этишни ўйлаб, 0,02 фоиз комиссия ундиришни таклиф қилган эдик. Бунда бир миллиондан 200 (икки юз) сўм олинади. Фоиз ундиришдан мақсад нима? Бу банкларнинг фойдаси учун эмас, балки, йиғилган фоизлардан мижозлар учун янги маҳсулотлар жорий этиш учундир. Мисол учун, пластикдан қанча кўп тўласангиз, шунга яраша бонуслар оласиз. Бу амалиёт бутун дунёда қўлланилади.\nБу қуйидагича амалга оширилади: йирик савдо марказларида бизнинг карталар билан тўлов амалга оширилса, ҳар бир тўлов учун минг сўмга бир сўм қайтариб берилади. Хорижда бу каби акциялар кўплиги туфайли одамлар нақд пулга кўп ҳам қизиқавермайди, чунки карта орқали амалга оширилган харид учун бонус берилади. Шунда нақдлаштиришга навбатда туриш янада камайиб қолади.\nХорижий мамлакатларнинг киноларида харидор банк картасини терминал ичига солмасдан, контактсиз тўлов ёки умуман телефон орқали тўловларни амалга оширганини кузатамиз. Бизда эса, терминаллар ҳалигача фақат бир хил - фақат сўмда ишлайдиган карталар қабул қилиши мумкин.\n– Биз HUMO ёрдамида қулай ва арзон тўлов тизимини ташкил қилмоқчимиз. Бизда ҳам контактсиз тўловлар жорий этилади. Терминаллар нафақат HUMO, балким MasterCard, Visa ва UnionPay карталарини ҳам қабул қилишга тайёр. Uzcard тизимига келсак ушбу карталар ҳам қабул қилиши учун биз ҳозир тизим вакиллари билан музокаралар олиб бормоқдамиз. Шунингдек, HUMO карталарининг сони ва тури кўп бўлади. Бир маош ҳисоб рақамига бир неча карта уланган ҳолда, уларнинг имкониятлари турлича бўлиши мумкин. Масалан, дебет карта, кредит карта, бонус, мил ёки кэшбэк жамловчи карталар ва ҳоказо.\nАҳоли картани терминалга теккизган ҳолда алоқасиз ва пинсиз тўловларни амалга ошириш имкониятига эга бўлади. Бунда 50 минг сўмгача бўлган харидларни амалга оширишда ПИН-кодни киритиш талаб этилмайди, бироқ хавфсизлик мақсадида ПИН-коди киритилмаган ҳолда амалга оширилган иккита транзакциядан кейинги тўловлар учун ПИН-кодни киритиш талаб этилади.\nБундай имкониятлар картани умрини узайтиради. Қўлимиздаги айни дамдаги карталарда рақамлар, ҳарфлар тез ўчиб кетади. Баъзида шикастланади ҳам. Шу тариқа икки йилдан кейин кўримсиз ҳолга келиб қолади. HUMOда маълумотлар бўртма ҳарфлар билан ёзилгани, кармондан деярли чиқарилмагани ва қўлма-қўл бўлмагани учун ташқи кўриниши узоқ муддат давомида яроқсиз ҳолатга келмай туради.\nЯнги тизимнинг замонавий ускуналар билан жиҳозланиши, янги акциялар ва Марказий банк томонидан қўллаб-қувватланиши ҳозирда кўп тилга олинаётган монополияга олиб келмайдими?\n– Марказий банк тижорат билан шуғулланмайди. Агарда мақсад - тижорат қилиш бўлганида шундай дейиш мумкин бўлар эди. Ваҳоланки, бизнинг мақсадимиз янги, замонавий инфратузилмани яратиш. Негаки, бунда халқаро тўлов тизимларининг ишлашига ҳам тенг имконлар бор. Бу талаб Туризм ривожланиши билан кучайиб бораверади. Сайёҳ келиб, тўловларни тўлай олмай қийналиб қолишига йўл қўймаслик лозим.\nМонополияга келсак, алоҳида таъкидлаш керакки, Президентимизнинг қарорида бизга тизимни янада такомиллаштиришдан ташқари, яна бир вазифа юклатилган - 2 йил ичида HUMO тўлов тизими банклар ихтиёрига топширилиши керак. Яъни, ҳар бир банк ўз процессинг марказига эга бўлади. Келгусида банклар ўртасида пластик карта йуналишида ички рақобат вужудга келиши ҳам кутилмоқда. Улар ўзлари истаган шаклдаги карталарни, карта хизматлари мижозларга тақдим этиб борадилар. Бундай тизимнинг марказий тизимга нисбатан бир неча устуворликлари бор. Масалан, бирор жойда техник носозлик юз берса, бу локал муаммо сифатида қолади, бутун тизим тўхтаб қолмайди.


Бишкекдаги митингнинг биринчи куни ўтган йилги тартибсизлик такрорланмаслигига умид уйғотади - Фарғона.Ру ахборот агентлиги\n15:11 msk, 6 Июль 2020\nБишкекдаги митингнинг биринчи куни ўтган йилги тартибсизлик такрорланмаслигига умид уйғотади\n02.11.2006 19:26 msk\n2 ноябрь куни кечқурун бош вазир Феликс Қулов, давлат котиби Адахан Мадумаров, парламент депутатлари Азимбек Бекназаров, Иса Ўмурқулов, Қанибек Иманалиев, Султан Урманаевлар миллий телеканал орқали чиққанлар. “Қабар” агентлигининг хабар қилишича, улар мамлакатдаги ижтимоий-сиёсий аҳвол юзасидан ўз фикрларини айтганлар.\n“Давлатнинг асосий қонунини бир кунда қабул қилиш мумкин эмас”, - дея билдирди Феликс Қулов. Бу, унга кўра, жиноят содир этиш билан баробардир. Ф. Қулов 6 ноябрь куни президент ўз ваъдасига мувофиқ барча талабларни, жумладан, мухолифат қўяётган талабларни эътиборга олган ҳолда, конституция лойиҳасини парламентга кўриб чиқиш учун киритади, дея таъкидлади. Ҳукумат раҳбари ўзи ҳам Конституция қандай бўлиши кераклиги юзасидан ўз таклифларини киритганини қайд этиб ўтди.\nФеликс Қулов кўпроқ шаҳарликлар хавфсизлиги муаммосига тўхталди. “Пойтахтдаги вазиятни издан чиқаришга қаратилган ҳар қандай уринишнинг қатъий тарзда олди олинади. Намойиш чоғида тартиб сақланишини таъминлаш учун алоҳида жавобгарлик митинг ташкилотчилари бўлган “Ислоҳотлар учун” ҳаракати вакиллари каби ҳуқуқ-тартибот идоралари раҳбарларига ҳам юклатилади”, - дея билдирди Қулов. Қирғизистон ҳукумати раҳбари бишкекликларни тартиб ва қонунчилик таъминланишига ишонтирди.\n“Ислоҳотлар учун” ҳаракати вакилларидан бири Иса Ўмурқулов ҳам митинг давом этишига қарамасдан, ҳеч қандай тартибсизликка йўл қўйилмаслигини билдирди.\nЎтган йилнинг март ойи қирғизистонликлар ёдида президентни осонгина ағдарилиши билан, бишкекликлар ёдида эса бир кеча-кундуз давомида дўконларнинг таланиши билан қолган эди.\n“Агар бирор нарса бўлса, Бакиев фақат ўзинигина ҳимоя қилади”, - деб ҳисоблайди Бишкекдаги йўналишли такси ҳайдовчиси Талайбек. “Ақаевдан кейин аҳвол анча ёмонлашди, - дея таъкидлайди бишкеклик Наталья Вадимовна. – Энди биз ҳамма нарсадан аввалгидан кўра кўпроқ қўрқамиз”. Наталья Вадимовнанинг ўғли - иши юришган тадбиркор. Бир ҳафта аввал у босқинчилар ҳужум қилиб қолса, ўзини ҳимоя қилиш учун бошқа кўп дўстлари каби ов милтиғи сотиб олган.\nФеликс Қуловнинг Қирғизистон пойтахти хавфсизлигини таъминлаш юзасидан ваъдалари шаҳарликларнинг тайёргарлиги билан биргаликда намойишчилар ичида бировларнинг мулкига кўз олайтиришни истаган кишилар топилмаса керак, дея тахмин қилишга асос беради. Чунки жавоб зарбаси жуда жиддий бўлиши мумкин.


Самарқанд вилоятидаги маросимлардаги бидъатлар\n19:05 / 22.11.2020 | Munira | 427\nАссалому алайкум! Мен Самарқанд вилояти Тут қишлоғида яшайман. Бу ерда диний тарбия анча қолоқ деб ҳисоблайман, чунки турмушга чиқиб келганимдан бери мушкул кушод, момо оши, товуқ билан қонлаш, чироқ ёқиш каби ишларни кўплаб қилишларига гувоҳ бўлдим. Одамлари хам охират хақида “ким бориб келибди” деб гапиришади баъзида. Яқинла мавлуд бўлган бир хонадонда отин ойи “биз мусулмонлар идораси томонидан ўқитилябмиз, момо оши каби нарсалар қилмаймиз, фақат Қуръон ўқиймиз” дедию мавлид сўнгида “етти пирлар ва момолар қўлласин” деб дуо қилябди. Чунки шундай дуо қилишга олдиндан ўрганиб қолган кўпчилик. Лекин бу дуони ўзи билан Аллоҳга шерик қилишябди. Қолаверса баъзи маълумотлари менга эриш туюлди дейдики одам яратилганда шайтон жойлашган жойнинг тупроғи одамга қўшилган эмиш. Одамда харом қон бўлармиш, ўша шайтон эмиш. Диний билими йўқ одам бу гапга ишонади. Шунинг учун сизлардан илтимосим бизнинг отинойиларимиз билан хам йиғилишлар ўтказиб диннинг мохиятини чуққуроқ тарғиб қилсаларингиз. Билиб билмай кимдандир эшитган ёлғон ривоятини халқ орасида гапириб юриб улар ҳам бошкалар хам кетиб қолмасин.\n– Ва алайкум ассалом! Раҳмат сизга, динимиз учун қайғурганингиз учун ташаккур. Буни Самарқанднинг бош имомларига ёзсангизлар улар албатта чора-тадбирини қиладилар. Чунки у ерда солиҳ инсонлар ўтирадилар. Улар ширкка асло бепарво бўлмайдилар. Валлоҳу аълам!\nКалбаса цеҳда ишлаш\nИнтеренетдан даромат !\nСавдодаги шерикларнинг зарардаги улуши\nНархни сунъий ошириш\nНасороларнинг хочини сотиш мумкинми?\nҒайридинларни дуо қилиш\nНарх қўйиш ҳақида\nпул куп чикиши\nСовчиликка келганларга маълумот\nҲў ва қуруқ мевалар ижараси\nДинга даъват килиш


ХХI АСР — ИНТЕЛЛЕКТУАЛ БОЙЛИК АСРИ - Ўзбекистон овози газетаси\nХХI АСР — ИНТЕЛЛЕКТУАЛ БОЙЛИК АСРИ\nПойтахтимизда бўлиб ўтган X Инновацион ғоялар, технологиялар ва лойиҳалар республика ярмаркасида бу ҳақиқат яна бир бор ўз тасдиғини топди.\nЎзбекистон фан ва технологиялар агентлиги ҳамда Иқтисодиёт вазирлиги ҳамкорлигида ўтказилган мазкур ярмаркада анъанавий беш йўналиш — саноат, қишлоқ хўжалиги, соғлиқни сақлаш ва фармацевтика, ахборот технологиялари, шунингдек, фан-таълим соҳалари учун 500 дан ортиқ инновацион ғоя, технология ва лойиҳа намойиш этилди.\n— Бу йилги ярмаркада 88 та инновацион ишланма билан қатнашдик, — дейди Ислом Каримов номидаги Тошкент давлат техника университетининг илмий ишлар бўйича проректори Ботир Мирзаҳмедов. — Уларнинг 67 таси профессор-ўқитувчи, 21 таси ёш олимлар ишланмалари ҳисобланади. Ярмаркада мамлакатимизда етакчи бўлган «Ўзбекистон металлургия комбинати» АЖ, «Олмалиқ кон-металлургия комбинати» АЖ, «Ўзбекнефтьгаз» Бухоро филиали, фермер хўжаликлари ва бошқа корхоналар билан қиймати 450 миллион сўмдан ортиқ бўлган шартномалар имзоланди. Иқтидорли талабалар, магистрантлар ва ёш олимлар томонидан таклиф этилаётган рационализаторлик таклифлар, инновацион ишланмалар ҳамда техник лойиҳаларни ишлаб чиқаришга жорий этиш мақсадида университетимизда «Ихтирочи ёшлар мактаби» ташкил қилинган. Ҳозирги вақтда ёш ихтирочилар махсус жиҳозланган хоналар ва илмий лабораторияларда ўз ишланмалари устида изланишлар олиб бориб, ярмаркалар, кўргазма, танлов ва анжуманларда фаол иштирок этмоқда. Шунингдек, ярмаркада таклиф этилаётган илмий ишланмалар асосан ишлаб чиқариш корхоналари эҳтиёжидан келиб чиқиб, тайёрлангани кўпроқ шартномалар имзоланишига имкон яратмоқда.\n— Биз ярмаркада шўрланган тупроқда ўса оладиган, озиқ-овқат ва фармацевтика соҳасида ноёб табиий хусусиятга эга бўлган амарант ўсимлиги билан қатнашмоқдамиз, — дейди Андижон давлат университетининг физика-математика факультети доценти Мўйдинжон Мўминов. — БМТ амарантни ХХI асрнинг маданий ўсимлиги, деб эътироф этган. Ҳозиргача кит ва акуланинг жигаридан олинаётган, тиббиётда бебаҳо ҳисобланадиган сквален моддаси амарант ўсимлигининг мойида аниқлангани муҳим кашфиётлардан биридир. Ушбу модда анемия, юрак ишемик, онкологик касалликларининг олдини олиш ҳамда қонни тозалаш, инсонни ёшартириш хусусиятларига эга. Бундан ташқари, амарант баргларидан озиқ-овқат маҳсулотлари, поясидан ем-хашак сифатида фойдаланиш, донидан ёғ ва кунжара олиш мумкин.\n— Бугунги кунда хизмат кўрсатиш ҳамда савдо нуқталарини терминаллар билан таъминлаш масаласи долзарб бўлиб турибди, — дейди «Matonat trans servis» МЧЖ директори Улуғхўжа Эргашхўжаев. — Биз онлайн режимида ишлайдиган, бир қанча вазифани бажара оладиган терминал яратдик. Масалан, бу қурилма биргина таксиларда қўлланса, манзил танланганида, энг яқин йўл ва масофани кўрсатади, видеога олади, электрон тўлов орқали тўловни қабул қилади. Назорат қилувчи оператор барча жараённи кузатиб бориши ва мижозлардан телефон орқали чақирув олинганида манзилга энг яқин бўлган таксини юбориши мумкин.\nX инновацион ғоялар, технологиялар ва лойиҳалар республика ярмаркасида ёш олимлар, тадқиқотчилар, талабаларни қўллаб-қувватлашга алоҳида эътибор қаратилган. Ярмаркада ёш олим ва талабалар яратган 100 дан ортиқ ишланма намойиш этилди.\nШунингдек, ярмарка доирасида III Тошкент халқаро инновацион форуми ҳам бўлиб ўтди. Форумнинг асосий мақсади — дунёда инновация тизимларининг ривожланиш тенденциялари, инновация фаолиятининг ривожланиш ҳолати, муаммолари ва истиқболларини таҳлил қилиш, миллий инновация тизимини шакллантиришда турли омилларнинг ўрнини аниқлаш ҳамда Ўзбекистонни инновацион фаоллиги юқори бўлган ҳудудга айлантиришга кўмаклашишдан иборат.\nБу йилги форум доирасида Ўзбекистон ва Германиянинг инновациялар соҳасидаги ҳамкорлигига бағишланган «Ўзбек-немис инновация мулоқоти — билимларга асосланган жамият қуриш келажаги» мавзусида халқаро конференция ҳамда давра суҳбати ҳам ташкил этилди. Унда Болгария, Италия, Хитой, Жанубий Корея, Япония, Россия каби давлатлар, Жаҳон банки, Британия Кенгашининг Ўзбекистондаги ваколатхонаси мутахассислари ва экспертлари иштирок этди.\nДастлабки маълумотларга кўра, ярмаркада қиймати 22 миллиард сўмдан ортиқ 350 дан зиёд шартнома имзоланди.\nТурли хил номинациялар бўйича ғолибларга Вазирлар Маҳкамасининг фахрий ёрлиқ ҳамда эсдалик совғалари, 3 миллион сўмлик пул мукофотлари, «Ўзтелеком» АКнинг 1 йилга интернетдан бепул фойдаланиш ҳуқуқини берадиган сертификатлари, Бутун жаҳон интеллектуал мулк ташкилотининг олтин медаль ва эсдалик нишони, шунингдек, Ўзбекистон фан ва технологиялар агентлигининг фахрий ёрлиқ ва сертификатлари топширилди.


Мексикалик наркобарон ИШИД етакчисига таҳдид қилгани воқеаси ёлғон эканлиги маълум бўлди\n21:20 / 11.12.2015\nЭль Чапо лақабли мексикалик наркобарон Хоакин Гузман Лоэра ИШИД етакчиси Абу Бакр ал-Бағдодийга таҳдид қилиб мактуб ёзгани ҳақидаги хабар ёлғон бўлиб чиқди. Бу ҳақда The Independent нашри маълум қилди.\nМактуб ҳақидаги хабар дастлаб 30 ноябрда, баъзида ўйлаб топилган хабарлар чоп этадиган Thug Life Videos сайтида пайдо бўлди. Эксклюзив материал сифатида берилган бу хабарда “Дунёдаги энг катта картелнинг номдор етакчиси “Менинг одамларим сенларни йўқ қилади” деб ИШИДга таҳдид қилган” деб ёзилган.\nТаъкидланишича, кодланган ушбу хабар Эл Чапонинг ўғли томонидан электрон почта орқали ал-Боғдодийга юборилган. Ушбу мактуб мазмуни билан июлда қамоқхонадан қочиб кетган Эл Чапо бошқарган “Синалоа” картели билан яқин алоқаларга эга бўлган мексикалик блогер гўёки танишиб чиққани маълум қилинган.\nУнинг тушунтиришича, “Синалоа” Яқин Шарққа гиёҳванд моддалар етказиб берувчи гуруҳлардан бири бўлиб, ИШИД гиёҳвандфурушларга халақит берган.\n7 декабрда бу далиллар наркокартеллар ҳақидаги янгиликлар портали CartelBlog.com’да чоп этилган. Шундан кейин бу хабар New York Post, Forbes ва Fox News’да ҳам пайдо бўлган.\nThug Life Videos ходими Стив Чарнок The Daily Mail нашрига у ўзининг бошлиғи билан бу воқеани ўйлаб топганини айтган. “Бу бир ҳажвия, сохта янгилик эди” деб айтди Чарнок. Чарнок у билан ҳеч ким бу маълумотни текшириб кўриш учун боғланмаганини қўшимча қилди.


Қирғизистонга Россия ва Туркиядан 500 дан зиёд муҳожир қайтарилади\n20 апрел 2021, Тошкент вақти: 21:04\nРоссия аэропортидаги қирғизистонлик муҳожирлар.\n22 ва 24 апрель кунлари Россия ва Туркиядан қирғизистонликлар олиб келиниши кутилмоқда. Бу ҳақда Қирғизистон бош вазири ўринбосари Қубатбек Бўрўнов Республика тезкор штаби йиғилишида маълум қилди.\nБугун Россиянинг Новосибирск шаҳридан келадиган авиарейсда 176 киши олиб келинади. 24 апрель куни эса Истамбул-Бишкек чартер рейси билан 350 нафар қирғизистонлик олиб келиниши режаланган.\nРеспублика штабининг маълум қилишича, хориждан келганларнинг ҳаммаси Бишкекдаги обсервация масканларига жойлаштирилади.\nҲукумат маълумотига кўра, жаҳон бўйлаб коронавирус инфекцияси тарқала бошлагач, дунёнинг турли мамлакатларидан Қирғизистонга 4 мингдан зиёд ватандош қайтиш истагини билдирган.\nАввалроқ парламент депутатлари ҳукуматга хорижий мамлакатлардаги қирғизистонликларни ватанга қайтариш учун транспорт йўлаги ва чартер рейслар ташкил қилиш бўйича тезкор чоралар кўришни топширган. Шундан сўнг Истанбулдан чартер рейси ташкил қилиниб, 211 киши Қирғизистонга олиб келинган.\nАйни пайтда Қирғизистонда коронавирус инфекциясига чалиниш билан боғлиқ 612 та ҳолат қайд этилган.